title: YleX Aamu

text: Useat YleX:ltä tutut persoonat ovat vuosien varrella juontaneet YleX Aamua. Vuodesta 2003 ohjelmaa juonsivat Mikko "Peltsi" Peltola ja Juuso Myllyrinne. Kaksikon taival juontajaparina loppui, kun Myllyrinne poistui ohjelmasta 31. joulukuuta 2004. Tämän jälkeen ohjelmaa juonsivat Peltola, Marja Hintikka ja Ilkka Uusivuori. Vuonna 2008 ohjelman juontajina aloittivat Tuomas Rajala ja Olli Junes. He kuitenkin lopettivat ohjelman juontamisen saman vuoden syyskuussa. Tämän jälkeen ohjelman juontajina aloittivat Matti Ylönen, Venla Kokkonen ja Juuso Pekkinen.


title: YleX Aamu

text: Vuoden 2010 alussa Venla Kokkonen siirtyi YleX:n X-Ryhmään (nykyisin Uuden musiikin iltavuoro) ja Tom Nylund aloitti aamuohjelmassa. Saman vuoden kesällä Juuso Pekkinen alkoi esiintyä myös televisiossa ja aamutiimiissä aloitti Hanne Kautto. Nylund lopetti YleX Aamussa 24. syyskuuta 2010. Tuolloin ohjelman juontajaksi palasi Ilkka Uusivuori. Hanne Kautto siirtyi 1. tammikuuta 2013 YleX:n yhteisömanageriksi ja hänen tilalleen aamuohjelmaan tuli Alma Hätönen. Matti Ylönen juonsi YleX Aamua viimeisen kerran 21. tammikuuta 2015 ja siirtyi Radio Novan aamujuontajaksi.


title: Miss A

text: Miss A () (tyyliteltynä miss A) oli kiinalais-eteläkorealainen kolmijäseninen yhtye, joka debytoi vuonna 2010 singlealbumillaan "Bad But Good". Yhtyeeseen kuuluu jäsenet Fei, Suzy ja Min, ja sen levy-yhtiönä toimii JYP Entertainment. Yhtyeen nimi tulee sanasta Miss Asia.


title: Miss A

text: Miss A teki virallisen debyyttinsä Etelä-Koreassa nelihenkisenä yhtyeenä 1. heinäkuuta singlellään "Bad Girl Good Girl". Kappale on heidän debyyttialbumiltaan "Bad But Good". Yhtye julkaisi toisen singlealbuminsa "Step Up" syyskuussa 2010, ja markkinoi sitä yhdessä albumin nimikkokappaleen "Breathe" kanssa. Miss A julkaisi ensimmäisen kokopitkän albuminsa "A Class" digitaalisesti 18. heinäkuuta 2011. Albumi koostuu aiemmin julkaistuista hiteistä ja neljästä uudesta kappaleesta, kuten "Good Bye Baby". Samana vuonna yhtye debytoi Kiinassa ensimmäisen kokopitkän albuminsa erikoisversiolla.


title: Miss A

text: Miss A julkaisi ensimmäisen koreankielisen EP:nsä "Touch" 20. helmikuuta 2012. Yhtye alkoi markkinoida albumia M.Netin "M! Countdownissa" ja muissa eteläkorealaisissa musiikkiohjelmissa. Yhtye julkaisi kiinankielisen version "Touch"-albumistaan Hongkongissa ja Taiwanissa 23. maaliskuuta. Miss A julkaisi viidennen albuminsa "Independent Women Pt.III" 15. lokakuuta, ja alkoi markkinoida sitä kappaleellaan "I Don't Need a Man".


title: Miss A

text: Miss A vahvisti julkaisevansa toisen kokopitkän albuminsa "Hush" 29. lokakuuta 2013. Albumi nousi kärkisijalle lukuisilla musiikkilistoilla.


title: Miss A

text: Yli vuoden tauon jälkeen, miss A ilmoitti julkaisevansa uuden albumin "Colors". Albumin nimikkokappaleen "Only You" musiikkivideo julkaistiin 30. maaliskuuta YouTubessa. Kappale nousi pian kärkeen monilla korealaisilla musiikkilistoilla.


title: Miss A

text: JYP Entertainment ilmoitti toukokuussa 2016, että Jia jätti yhtyeen sopimuksensa päätyttyä.


title: Miss A

text: Jäsenistä Fei ja Jia ovat kiinalaisia, Suzy ja Min korealaisia.


title: Ammunta kesäolympialaisissa 1952 – miesten 100 metrin hirven kerta- ja parilaukauskilpailu

text: Helsingin olympiakisojen hirviammuntaan osallistui 14 ampujaa seitsemästä eri maasta. Kilpailun ensimmäinen osa suoritettiin maanantaina 28. heinäkuuta, jolloin ammuttiin 50 kertalaukausta (20+20+10). Seuraavana päivänä jatkettiin parilaukauksilla, joita ammuttiin 25 (10+10+5). Ampumamatka oli 100 metriä. Hirviammunta oli tässä muodossaan ensimmäistä kertaa olympiakisojen ohjelmassa. Lajin maailmanennätys ennen kilpailua oli Norjan Bergersenin 398, joka nyt rikottiin neljän ampujan voimin.


title: Perunerakkokolibri

text: Perunerakkokolibri ("Phaethornis koepckeae") on Perun kotoperäinen kiitäjälintu. Se elää Perun Andien itärinteiden eristyneillä vuorenrinteillä. John S. Weske ja John Whittle Terborgh kuvailivat lajin holotyypin Cerros del Sirasta vuonna 1977, ja nimesivät lajin Maria Koepcken kunniaksi.


title: Fabian

text: Fabian on miehen etunimi, joka esiintyy eri kielissä myös muodossa Fabianus ja Fabio. Nimi on alkujaan muunnelma roomalaisesta sukunimestä Fabius, joka merkitsee papujen viljelijää ja on johdos latinan sanasta "fabus", papu..


title: Fabian

text: Suomessa nimi Fabian on vuoden 2017 loppuun mennessä annettu 1909 henkilölle. Nimeä ei ole suomenkielisessä almanakassa, mutta suomenruotsalaisen kalenterin mukaan Fabianin nimipäivä on 20. tammikuuta, varhaiskristillisen paavin ja marttyyrin, Pyhän Fabianuksen muistopäivänä.


title: Pikkuerakkokolibri

text: Pikkuerakkokolibri ("Phaethornis idaliae") on Brasilian kotoperäinen kiitäjälintu. Se elää maan kaakkoisosassa Bahiasta Rio de Janeiroon. Jules Bourcier ja Étienne Mulsant kuvailivat lajin holotyypin Rio de Janeirosta vuonna 1856.


title: Andienmetsäpöllö

text: Andienmetsäpöllö ("Ciccaba albitarsis" eli "Strix albitarsis") on pöllöihin kuuluva lintulaji. Sitä tavataan Etelä-Amerikassa Boliviassa, Ecuadorissa, Kolumbiassa, Perussa ja Venezuelassa. Sen luontaista elinaluetta ovat subtrooppiset ja trooppiset kosteat vuoristometsät ja pensaikot 1 700–3 700 metrin korkeudessa.


title: Pohjanerakkokolibri

text: Pohjanerakkokolibri ("Phaethornis longirostris") on amerikkalainen kiitäjälintu. Sen esiintymisalue ulottuu Meksikosta Keski-Amerikkaan sekä Kolumbiaan, Ecuadoriin ja Peruun. Lajista tunnetaan kuusi alalajia. Adolphe Delattre kuvaili lajin holotyypin Guatemalasta vuonna 1843.


title: Enontekiön Lappi

text: Enontekiön Lappi (EnL, ) on Suomen toiseksi pohjoisin luonnontieteellinen maakunta ja eliömaakunta Enontekiön kunnan alueella. Enontekiön Lappi kuuluu pohjoisboreaaliseen vyöhykkeeseen ja alueen pohjoisosassa sijaitsee Kölivuoristoon kuuluva Käsivarren Yliperä, missä sijaitsevat Suomen kaikki yli tuhannen metrin korkeuteen yltävät vuoret. Maakunnan rajanaapureita ovat Kittilän Lappi (KiL) ja Inarin Lappi (InL) Suomessa, Torne lappmark (TL) Ruotsissa ja Troms (Tr) sekä Vest-Finnmark (VFi) Norjassa.


title: Enontekiön Lappi

text: Alueen pohjoispuolella oli 1996 mennessä tavattu 148 lintulajia, joista 97 on pesiviä. Enontekiön Hetassa tavatuista linnuista harvinaisimpia ovat mehiläissyöjä, isokihu, pikkutuulihaukka ja ruostesiipirastas.


title: Enontekiön Lappi

text: Enontekiön Lapissa kasvillisuus muuttuu suuresti etelä-pohjoissuunnassa. Alue sijaitsee havupuiden pohjoisella kasvurajalla. Kuusimetsiä on aivan Enontekiön eteläosassa ja männyn pohjoisraja kulkee kunnan puolessavälissä. Tunturikoivu muodostaa metsänrajan noin 600 metrin korkeudella. Käsivarren pohjoisosan kasvillisuutta monipuolistavat kaledonisten kivikerrostumien dolomiitti ja ultraemäksiset syväkivet.


title: Enontekiön Lappi

text: Enontekiön Lapin Lätäsenon pohjoispuolisesta osasta on 2000-luvun alkuun mennessä löydetty 678 putkilokasvitaksonia, joista suurin osa on alueella alkuperäisiä. Niistä 40 ei esiinny muualla Suomessa (risteymiä ja pikkulajeja lukuun ottamatta):


title: Enontekiön Lappi

text: Lähes kaikki näistä lajeista ovat uhanalaisia tai lähes uhanalaisia.


title: Enontekiön Lappi

text: Edellä mainittujen kasvilajien lisäksi pikkulehdokin (CR) ("Platanthera obtusata" ssp. "oligantha") ainoa kasvupaikka Suomessa on löydetty Enontekiön alueelta Kilpisjärveltä.


title: Enontekiön Lappi

text: Useat Suomen sammallajeista esiintyvät ainoastaan Enontekiön Lapissa, esimerkiksi: kiirunansammal ("Oedipodium griffithianum"), piekananpaasisammal ("Schistidium poeltii"), alppilapiosammal ("Tortula systylia"), napalovisammal ("Lophozia polaris") ja pärskesammal ("Eremonotus myriocarpus"). Vuonna 2009 Kilpisjärveltä löytyi turjanlovisammal ("Lophozia murmanica") uutena lajina Suomessa.


title: Finnsound

text:
Finnsound Oy oli Aarno Ranisen perustama levy-yhtiö, joka julkaisi äänitteitä. Levy-yhtiön toiminta loppui 1989.
Levyttäneitä artisteja oli mm. Erkki Liikanen, Aarno Raninen, Seija Simola, Reijo Lehtovirta ja Juha Vainio.


title: Rockwell International

text: Rockwell International oli Yhdysvaltain suurimpia ilmailun aseteollisuusyhtiöitä 1950-luvulta 1990-luvulle. Se kehittyi 1920-luvulta alkaen autojen laakereita valmistaneesta metallialan yrityksestä, jonka perusti Willard Rockwell.


title: Rockwell International

text: Willard Rockwell teki vuonna 1919 kuorma-autojen laakereihin liittyvän keksinnön, jonka avulla hänen Wisconsinissa toimiva Timken-Detroit Axle Company kehittyi. Timken-Detroit sulautui vuonna 1953 Standard Steel Spring Companyn kanssa, jolloin syntyi Rockwell Spring and Axle Company. Toisen maailmansodan vaikutus yhtiön kasvuun oli merkittävä.


title: Rockwell International

text: Yhtiö osti 1950-luvun jälkipuolelle mennessä parikymmentä autoteollisuuden alihankkijayhtiötä ja vuonna 1958 yhtiö sai nimen Rockwell-Standard Corporation.


title: Rockwell International

text: Yhtiön johto siirtyi Pittsburghiin ja hankki kalifornialaisen North American Aviation-lentokonetehtaan vuonna 1967, jolloin Yhtiön nimi muuntui muotoon Rockwell North American. Yhtiö osti Miehle-Goss-Dexterin, joka oli kirjapainojen valmistaja. Vuonna 1973 yhtiö osti Collins Radio, joka oli merkittävä tekijä ilmailun elektroniikassa. Vuonna 1973 yhtiö sulautui Rockwell Manufacturingin kanssa, joka oli Willard Rockwell Juniorin omistuksessa, ja syntyi Rockwell International. Yhtiö osti 1973 Admiral-yhtiön, joka valmisti radioita ja televisioita.


title: Rockwell International

text: Yhtiön perustaja Willard Rockwell kuoli vuonna 1978 ja hänen poikansa joutui luopumaan yhtiön johdosta samana vuonna. Yhtiö laajeni Reaganin hallinnon asevarustelukautena tullen suurimmaksi puolustusministeriön, jolle yhtiö kehitti mm. B-1-pommikoneen, ja NASAn, jolle yhtiö kehitti Avaruussukkulan, toimittajaksi 1980-luvulla. Vuonna 1985 yhtiö osti Allen-Bradley Companyn laajentaen toimintaansa rautateiden elektroniikkaan.


title: Rockwell International

text: 1980-luvulla yhtiössä toimi 100 000 työntekijää ja se oli Fortune 500-yrityslistassa sijalla 27. Sukkuloiden valmistuksen loppu ja B-1-pommittajan tilausten päättyminen alkoi näivettää yhtiötä 1980-luvun jälkipuolella. Yhtiö alkoi myydä itseään osina. Kylmän sodan loppu 1990-luvun alussa vie yhtiön syöksyyn. Se etsi muutosta, josta merkkinä oli mm. se, että pääkonttorin paikkaa siirrettiin neljä kertaa 13 vuoden aikana.


title: Rockwell International

text: Rauhanosinko merkitsi yhtiölle vuonna 1996 luopumista kaikesta ilmailu- ja sotateollisuustoiminnasta - ostajana oli Boeing. Vuonna 2001 loput Rockwell Internationalista jaettiin kahdeksi yhtiöksi: Rockwell Automation ja Rockwell Collins.


title: DBS-hoito

text: DBS-hoito eli "Deep Brain Stimulation" ('syväaivostimulaatio') on eräisiin neurologisiin ja psykiatrisiin sairauksiin käytetty hoito, jossa aivoihin työnnetään kalloon porattujen reikien kautta elektrodit, joilla aivoja stimuloidaan sähköisesti. Solisluun alle asennetaan ihonalainen stimulaattori, josta aivoihin lähtee sähköimpulsseja. Hoito kehitettiin alun perin Parkinsonin tautiin ja muihin liikehäiriöihin, kuten dystoniaan ja vapinaan, mutta kokeellisena hoitona sitä on tehokkaasti käytetty myös mm. epilepsian, masennuksen ja pakko-oireisen häiriön hoidossa. Kalleutensa vuoksi siihen turvaudutaan yleensä vasta, kun muut hoidot eivät auta.


title: DBS-hoito

text: Kaikki Suomen 5 yliopistosairaalaa tarjoavat DBS-hoitoa liikehäiriöihin, Tampereen yliopistollinen sairaala on profiloitunut myös epilepsian ja psykiatristen sairauksien hoitoon.


title: DBS-hoito

text: Epilepsiakohtaukset harvenevat murto-osaan siitä, mitä ne ovat olleet ennen hoitoa. Parkinsonin taudissa se vähentää hidastuneisuutta ja vapinaa. Hoito on otettu Parkinsonin taudin Käypä hoito -suosituksiin. Leikkauksen hinta on noin 30 000–40 000 euroa. Hoitoa suunnitellaan kokeiltavaksi myös vaikeaan masennukseen.


title: DBS-hoito

text: DBS-hoidon täsmällistä toimintamekanismia ei tunneta.


title: Bianca

text: Bianca on Uranuksen sisempi kuu. Se kiertää Uranusta noin 56,000 kilometrin päässä. Se löydettiin Voyager 2:n ottamien kuvien avulla 23. tammikuuta 1986, ja sille annettiin väliaikainen nimitys S/1986 U 9. Se on nimetty William Shakespearen "Kuinka äkäpussi kesytetään" -näytelmän Katherinen sisaren, Biancan, mukaan. Alun perin Biancan nimeksi oli tarkoitus tulla Peaseblossom "Juhannusyön unesta", mutta Yhdysvaltain ja Neuvostoliiton kiistojen takia kuun nimeksi päätettiin antaa kaikessa hiljaisuudessa Bianca. Bianca tunnetaan myös nimellä Uranus VIII.


title: Bianca

text: Bianca kuuluu Portia-ryhmäksi kutsuttuun Uranuksen kuiden ryhmään. Muita ryhmän kuita ovat Cressida, Desdemona, Juliet, Portia, Rosalind, Cupid, Belinda ja Perdita. Näillä kuilla on samanlaiset kiertoradat ja fotometriset ominaisuudet. Biancan 27 kilometrin säteen, kiertoradan ja albedon lisäksi siitä ei tiedetä lähestulkoon mitään.


title: Bianca

text: Voyager 2:n ottamista kuvista selvisi, että Bianca on hieman kallistunut Uranukseen päin. Biancan pinta on harmaan värinen.


title: Saksalaiskansallinen kansanpuolue

text: Saksalaiskansallinen kansanpuolue ("Deutschnationale Volkspartei", DNVP) oli kansalliskonservatiivinen puolue Saksassa Weimarin tasavallan aikana. Ennen Saksan kansallissosialistisen työväenpuolueen valtaannousua se oli suurin kansallismielinen puolue Weimarin tasavallassa ja siihen kuului nationalisteja, monarkisteja, völkisch-radikaaleja ja antisemiittejä. Puolue sai tukea Pangermaaniselta liitolta, joka uskoi Saksan kansan ylemmyyteen muihin kansoihin verrattuna.


title: Saksalaiskansallinen kansanpuolue

text: DNVP syntyi vuonna 1918 kahden konservatiivipuolueen yhdistyessä ja yhden liberaaliin puolueeseen kuuluneen ryhmittymän liittyessä mukaan. Weimarin valtiosäännön vastustus johti pitkiin oppositiokausiin. DNVP:tä kannattivat yleensä maanomistajat ja rikkaat teollisuusmiehet. Puolue suosi monarkismia ja vastusti jyrkästi Versailles’n rauhansopimusta.


title: Saksalaiskansallinen kansanpuolue

text: Äärimmäinen nationalismi ja taantumuksellisuus oli tunnusomaista DNVP:lle, ja alkuaikoina tavoitteena oli monarkian palauttaminen Saksaan. Ajan myötä puolue siirtyi kannattamaan autoritaarisen valtion muodostamista. Äänestäjäkunta koostui kiihkeistä nationalisteista, aristokraateista sekä keskiluokan ja liikemiespiirien jäsenistä. Vaikka tavoitteena oli Weimarin tasavallan häviö, niin puolue kuitenkin osallistui politiikkaan ja hallituksiin pitääkseen sosialistit pois vallasta. Ennen ryhmittymistään natsien rinnalle DNVP haki yhteistyötä muiden konservatiivien ja nationalistien kanssa.


title: Saksalaiskansallinen kansanpuolue

text: 1920-luvulla DNVP kokeili hetken aikaa lievästi maltillisempaa linjaa, mikä johti kannatuksen laskuun ja paluuseen vanhalle jyrkälle linjalle. Vuosikymmenen loppua kohti puolueen alempisäätyiset kannattajat alkoivat siirtyä natsien joukkoihin, jolloin DNVP jäi yhä leimallisemmin ylemmän keskiluokan ja yläluokan käsiin. Puolueen puheenjohtajaksi tuli 1928 suurliikemies Alfred Hugenberg, jonka johtajakaudella jyrkemmin oikeistolainen linja jälleen korostui.


title: Saksalaiskansallinen kansanpuolue

text: Vuonna 1931 DNVP, NSDAP ja Stahlhelm-järjestö muodostivat epävakaan liiton "Hartzburger Front" nimellä. DNVP:n tavoitteena oli päästä kontrolloimaan ja suitsimaan kansallissosialisteja, mutta kävikin toisinpäin ja DNVP ajautui itse apupuolueen asemaan.


title: Saksalaiskansallinen kansanpuolue

text: Seuraavana vuonna DNVP oli ainoa merkittävä ryhmä joka tuki Franz von Papenia tämän lyhyellä kanslerikaudella. Sitten puolue toimi kansallissosialistien hallituskumppanina ja tuki valtalakia, jolla Adolf Hitler hankki itselleen diktaattorin valtuudet.


title: Saksalaiskansallinen kansanpuolue

text: Uuden valtakunnankanslerin kärsivällisyydessä konservatiivisia liittolaisiaan kohtaan oli suuria puutteita, ja pian DNVP:n edustajat Hitlerin ensimmäisessä kabinetissa ajettiin eroamisen partaalle ja ylikin. Hieman myöhemmin heidät pakotettiin liittymään kansallissosialistiseen puolueeseen tai siirtymään sivuun politiikasta kokonaan. DNVP:n toiminta loppui vuonna 1933.


title: Saksalaiskansallinen kansanpuolue

text: Sodanjälkeisessä Saksassa ei juuri yritetty herättää DNVP:tä henkiin, kun konservatiiveja ja keskiryhmiä varten perustettiin Saksan kristillisdemokraattinen unioni, jonka perustajissa oli DNVP:n ja lisäksi Deutsche Demokratische Partein, DVP:n ja Bayerische Volkspartein entisiä kannattajia. Länsi-Saksan sisäministerinä vuosina 1950–1953 toiminut Robert Lehr (CDU) oli entinen DNVP:n poliitikko.


title: Carlos Valdez

text: Carlos Valdez tai Carlos Valdés tarkoittaa seuraavia henkilöitä:


title: Carlos Valdés (kolumbialainen jalkapalloilija)

text: Carlos Enrique Valdés Parra (s. 22. toukokuuta 1985 Cali, Kolumbia) on kolumbialainen jalkapalloilija, pelipaikaltaan puolustaja. Hän edustaa Primera A:n Santa Fetä lainasopimuksella Major League Soccerin Philadelphia Unionista.


text: Valdés aloitti uransa kaudella 2005 Real Cartagenassa. Sittemmin hän edusti runsaan kolmen kauden ajan Kolumbian menestyneimpiin seuroihin lukeutuvaa América de Calia ennen siirtymistään Santa Fehen kesken kauden 2009. Hän saavutti Américassa Kolumbian liigan syysmestaruuden vuonna 2008 ja Santa Fessä Kolumbian cupin vuonna 2009. Hän toimi myös molempien joukkueiden kapteenina.


text: Tammikuussa 2011 Valdés siirtyi Pohjois-Amerikan Major League Soccerin Philadelphia Unioniin samaan aikaan maanmiehensä Faryd Mondragónin kanssa. Hän vakiinnutti heti paikkansa joukkueen avauskokoonpanossa, ja Danny Califfin lähdettyä Unionista toukokuussa 2012 hänet nimettiin joukkueen kapteeniksi. Tammikuussa 2013 Valdés palasi kuitenkin lainasopimuksella entiseen seuraansa Santa Fehen.


text: Valdés oli voittamassa Kolumbian nuorten maajoukkueen kanssa alle 20-vuotiaiden Etelä-Amerikan-mestaruutta vuonna 2005 ja Keski-Amerikan ja Karibian kilpailujen jalkapalloturnausta vuonna 2006. Hän kuului joukkueeseen myös vuoden 2005 nuorten MM-kilpailuissa.


text: Kolumbian A-maajoukkueessa Valdés debytoi vuonna 2008.


text: Seurajoukkueet


text: Maajoukkueet


title: Juha-Pekka Pietilä

text: Juha-Pekka Tapani Pietilä (s. 30. huhtikuuta 1991 Hollola) on suomalainen uransa lopettanut jääkiekkopuolustaja. Pietilä pelasi viimeksi SM-liigajoukkue Pelicansissa.


title: Juha-Pekka Pietilä

text: Pietilä on hollolalaisen Pelicans 2000:n kasvatti. Hän pelasi myöhemmät juniorivuotensa Lahdessa, jossa Pietilä edusti Pelicansia ja Kiekkoreipasta. Pelicansin A-nuoret joutuivat kauden 2009–2010 päätteeksi karsintoihin. Pietilä oli karsintasarjan tehokkain puolustaja tekemällä kahdeksassa ottelussa tehot 5+7=12.


title: Juha-Pekka Pietilä

text: Pietilä teki SM-liigadebyyttinsä kaudella 2010–2011 ja pelasi ensimmäisen SM-liigaottelunsa 18. tammikuuta 2011 ottelussa Helsingin IFK:ta vastaan. Hänet merkittiin kakkospakkipariin Aaron Brocklehurstin viereen ja Pietilä sai jääaikaa 16.17 minuuttia. Hän pelasi kauden aikana SM-liigassa kahdeksan runkosarjaottelua tehden yhden syöttöpisteen ja neljä liigakarsintaottelua tehden kaksi syöttöpistettä. Suurimman osan kaudestaan Pietilä pelasi kuitenkin lainalla Mestis-joukkue Heinolan Kiekossa, jonka tehokkain puolustaja hän oli tehoilla 7+14=21. Pietilä pelasi Mestistä myös alle 20-vuotiaiden maajoukkueessa syyskaudella 2010 ja hän teki siellä viidessä ottelussa kaksi syöttöpistettä. Pietilä sijoittui yhteensä 23 pisteellään Mestiksen puolustajien pistepörssissä kymmenneksi. Tammikuussa 2011 Pietilä teki kaksivuotisen jatkosopimuksen Pelicansin kanssa.


title: Juha-Pekka Pietilä

text: Kaudeksi 2011–2012 Heinolan Kiekko vaihtoi nimensä takaisin Peliitoiksi. Pietilä aloitti siellä kautensa lainalla. Hän palasi syyskauden lopulla Pelicansin vahvuuteen ja oli kohtuullisessa pelivireessä, mutta Pietilä ei mennyt kuitenkaan kovin paljon eteenpäin kehityksessään, eikä vakiinnuttanut paikkaansa joukkueen kokoonpanossa. Hän pelasi kauden aikana yhteensä 17 SM-liigaottelua tehden kuusi syöttöpistettä.


title: Juha-Pekka Pietilä

text: Kaudesta 2012–2013 Pietilä pelasi ison osan Mestiksessä; Pelicansin yhteistyöjoukkue Peliitoissa sekä marras-tammikuun välillä vuokralla KooKoossa. Pelicansissa Pietilä pelasi kauden aikana 24 ottelua tehopistein 1+5=6. Hänen liigauransa ensimmäinen syntyi 23. helmikuuta 2013 Oulun Kärppiä vastaan. Pietilä palkittiin ottelun "Ilta-Sanomien" kahden tähden tähtipelaajana. Maaliskuussa 2013 hän teki vuoden mittaisen jatkosopimuksen Pelicansin kanssa. Huhtikuussa 2014 Pietilä teki taas joukkueen kanssa kaksivuotisen jatkosopimuksen.


title: Juha-Pekka Pietilä

text: Pietilä teki kaudella 2014–2015 SM-liigan yhden kauden piste-ennätyksensä tehoilla 2+8=10, vaikka hän pelasi loukkaantumisen vuoksi vain 28 runkosarjaottelua. Huhtikuussa 2016 Pietilä teki vuoden mittaisen jatkosopimuksen Pelicansin kanssa. Kauden 2016–2017 hän oli kokonaan pelaamatta loukkaantumisen vuoksi.


title: Juha-Pekka Pietilä

text: Pietilä valittiin joulukuussa 2010 Suomen ensimmäiseen alle 20-vuotiaiden MM-kilpailuihin valmistautuvaan leiriryhmään, mutta noin viikkoa myöhemmin hänet ja maalivahti Jonathan Iilahti supistettiin joukkueesta ja he jäivät ilman lopullista kisapaikkaa. Yhteensä Pietilä on pelannut kolme nuorten maaottelua.


title: Kalpana-1

text: Kalpana-1 on intialainen sääsatelliitti, jonka ISRO laukaisi geostationaariselle kiertoradalle vuonna 2002.


title: Kalpana-1

text: Satelliitin päähyötykuorma on tarkka radiometri (VHRR), jonka paikkaresoluutio on 2 km x 2km. Se mittaa näkyvän valon, infrapunan ja vesihöyryn taajuuksilla.


title: Kalpana-1

text: Satelliitti painaa 1050 kg ja on 3-akselistabiloitu. Sen sähköteho on 550 W.


title: Kalpana-1

text: Sen asema on 74° itäistä pituutta..


title: Kalpana-1

text: Satelliitti oli aluksi MetSat-1-niminen, mutta sai vuonna 2003 NASAn Columbia-avaruussukkulan tuhoutumisessa kuolleen intialaisen avaruuslentäjän Kalpana Chawlan nimen.


title: Mac Bueno & DJ Tatc

text: Mac Bueno & DJ Tatc on Kajaanista lähtöisin oleva rap-duo. Sen muodostavat MC Mac Bueno (oik. Niko Okkonen) ja tuottaja DJ Tatc (oik. Tatu). Duon kummatkin jäsenet asuvat nykyään Helsingissä.


title: Mac Bueno & DJ Tatc

text: Mac Bueno & DJ Tatc julkaisivat "Skidisti nollegee" -nimisen omakustanne EP:n vuonna 2004. Ensimmäinen kokopitkä albumi "Nollegee" julkaistiin omakustanteena toukokuussa 2008. Duon toinen albumi "Nälkämaan AG" julkaistiin 3rd Rail Musicin kautta 20. huhtikuuta 2011. Redrum-187 -sivusto on tarjonnut ilmaisladattavaksi jälkimmäisen albumin kappaleen "87250". Albumin kappaleesta "Kova laki" tullaan julkaisemaan musiikkivideo. DJ Tatc on suunnitellut myös julkaisevansa tuottajalevyn. Mac Bueno on opiskellut taidealaa ja hän onkin taiteillut muun muassa "Nälkämaan AG" ja "Monelt ne tulee II" -albumien kannet.


title: Soanlahti (kylä)

text: Soanlahti () on Loimolan maalaiskuntaan kuuluva kylä Karjalan tasavallan Suojärven piirissä Venäjällä. Se sijaitsee kunnan länsiosassa Jänisjärven itärannalla vajaa 30 kilometriä Loimolan keskuskylästä länteen. Soanlahti sijaitsee Suomen Neuvostoliitolle luovuttamalla alueella ja se oli Suomelle kuuluessaan Soanlahden kunnan kirkonkylä.


title: Soanlahti (kylä)

text: Suomelle kuuluessaan Soanlahden kylä sijaitsi Soanlahdenn kunnan eteläosassa Suistamon ja Värtsilän välisen maantien varrella. Varsinaisen kirkonkylän keskustan lisäksi kylään kuuluivat myös Hartikanvaara, Laaja, Lehtomäki, Pohjoispää, Polvivaara, Prolavaara, Päätyy, Suvipää ja Ypäkkö -nimiset kylänosat kirkonkylän ympäristöstä, jotka kuitenkin yleensä luettiin omaksi kylikseen.


title: Soanlahti (kylä)

text: Kirkonkylässä sijaitsivat Soanlahden kunnantalo ja kotitalouskoulu sekä Soanlahden luterilainen kirkko ja Soanlahden ortodoksinen kirkko. Pankkitoimintaa kirkonkylässä edustivat Soanlahden säästöpankki ja osuuskassa. Kylässä oli myös OTK:n ja SOK:n osuuskaupat sekä useita yksityiskauppoja. Yhdistystoimintaa edustivat nuorisoseurantalo ja suojeluskuntatalo.


title: Lukion erityisopetus

text: Lukion erityisopetus on pedagogista tukea niille opiskelijoille, jotka tarvitsevat erityistä tukea oppimisvaikeuksien vuoksi. Lukion erityisopettaja voi antaa ohjausta tehokkaampiin opiskelustrategioihin myös opiskelijalle, jolla varsinaista oppimisvaikeutta ei ole todettu.


title: Lukion erityisopetus

text: Erityinen tuki lukiossa tarkoittaa opetushallituksen opetussuunnitelman perusteiden (2003) mukaan kaikkea tukea niille opiskelijoille "jotka ovat tilapäisesti jääneet jälkeen opinnoissaan tai joiden opiskelun edellytykset ovat heikentyneet vamman, sairauden tai toimintavajavuuden vuoksi". Erityisen tuen suunnittelusta ja koordinoinnista vastaa lukion opiskelijahuoltoryhmä.


title: Lukion erityisopetus

text: Erityistä tukea saavalle opiskelijalle voidaan tehdä erityisen tuen suunnitelma, johon kirjataan ne tukitoimet, joilla opiskelijaa tuetaan opiskelussa. Tämä suunnitelma toimii myös tiedottamisen välineenä opiskelijan ja opettajien välillä. Suunnitelmaan voidaan kirjata myös mahdolliset ylioppilastutkinnon erityisjärjestelyt.


title: Linalyyliasetaatti

text: Linalyyliasetaatin moolimassa on 196,286 g/mol, sulamispiste kiehumispiste 220 °C, suhteellinen tiheys 0,895 g/cm (vesi = 1,0 g/cm), leimahduspiste 85 °C c.c., itsesyttymislämpötila 225 °C ja CAS-numero 115-95-7. Aine liukenee huonosti veteen.


title: Linalyyliasetaatti

text: Laventelin ("Lavandula angustifolia") eteerisen öljyn tärkein yhdiste on linalyyliasetaatti.


title: Linalyyliasetaatti

text: Linalyyliasetaattia valmistetaan esteröimällä linolia etikkahapon tai etikkahappoanhydridin kanssa. Reaktiossa saattaa tapahtua isomeroitumista neroliksi tai geranioliksi. Tämän vuoksi yhdistettä syntetisoidaan myös linaloolin ja keteenin välisellä reaktiolla. Linalyyliasetaatin tuoksu muistuttaa laventelia ja bergamottia. Hyvän tuoksunsa vuoksi sitä käytetään tuoksuvissa, saippuoissa ja pesuaineissa.


title: Linalyyliasetaatti

text: Lyhytaikaisessa altistumisessa aine voi ärsyttää lievästi silmiä.


title: Wiseguy

text: Wiseguy on yhdysvaltalainen rikosdraamasarja, jota esitettiin neljän tuotantokauden ajan vuosina 1987-1990.


title: Wiseguy

text: Sarja kertoo FBI:n alaisen OCB-ryhmän (Organized Crime Bureau) toiminnasta järjestäytynyttä rikollisuutta vastaan. Sarjan päähenkilönä on vankilassa peitetoiminnan varjolla istunut ja sieltä vapautuva salainen agentti Vincent "Vinnie" Terranova, jota näyttelee Ken Wahl.


title: Wiseguy

text: Vinnie palkataan soluttautumaan mafian joukkoon tarkoituksena saada pitäviä todisteita, joilla mafia saadaan murskattua. Sarjan muita keskeisiä hahmoja ovat Vinnien esimiestä Frank McPikea näyttelevä Jonathan Banks sekä Vinnien kanssa yhteydenpitoa puhelimella pitävä Daniel "Lifeguard" Burroughs, jota näyttelee Jim Byrnes.


title: Wiseguy

text: Alkujaksojen pääkonna Sonny Steelgrave, jota näyttelee Ray Sharkey, ottaa Vinnien mukaansa ja ystävystyy tämän kanssa.


title: Wiseguy

text: Muita sarjassa näytelleitä:


title: Delfi-C3

text: Delfi-C on hollantilainen CubeSat-satelliitti, jonka kehittivät Delftin teknillisen yliopiston opiskelijat. Se on 3U-CubeSat eli 30 cm pitkä ja 3-kiloinen. Se laukaistiin 28. huhtikuuta 2008, intialaisella PSLV-kantoraketilla. .


title: Delfi-C3

text: Satelliitti on teknologiakoe. Se kuljettaa uudentyyppisiä aurinkokennoja. ja TNO:n kehittämää aurinkosensoria ja yliopistolla kehitettyä tietoliikennejärjestelmää.


title: Delfi-C3

text: Delfi-C ei omaa lainkaan paristoja!


title: Delfi-C3

text: DElfi-3C on neljäs hollantilainen satelliitti, aiemmat olivat IRAS, ANS ja SLOSHSAT.


title: Delfi-C3

text: Satelliitin ominaisuuksia:


title: Delfi-C3

text:
Delfi-C:n maa-asemia on kaksi: Delftissä pääasema ja TU Eidhovenissa vara-asema. Radioamatöörit voivat vastaanottaa dataa muuallakin. Datan dekoodaamiseen on on ilmainen
RASCAL-ohjelmisto.


title: Itkonniemen tehdas

text: Itkonniemen tehdas on Kuopion Itkonniemen kaupunginosassa sijaitseva punatiilinen, kaksikerroksisen rakennus joka oli aikoinaan maailman suurin tulitikkutehdas, Osakeyhtiö Savon tulitikkutehdas. Sen rakennutti kauppaneuvos Lauri Hallman 1920-luvun alussa, tehdasrakennuksen suunnitteli vuonna 1921 arkkitehti Juho Nykänen.


title: Itkonniemen tehdas

text:
Tehtaan tuotanto käynnistyi maaliskuussa vuonna 1923 ja siellä oli töissä sen lyhyen toiminnan aikana enimmillään 700
henkilöä. Vuonna 1937 tulitikkutehtaan tiloissa aloitettiin koivuvanerin valmistus. Viimeisimmäksi osana UPM-Kymmene -konsernia toiminut vaneritehdas lopetti toimintansa kesällä 2005.


title: Ukonnauriit

text: Ukonnauriit ("Erysimum") on ristikukkaiskasvien ("Brassicaceae") heimoon kuuluva kasvisuku. Ukonnauriit eivät ole läheistä sukua nauriille ("Brassica napus").


title: Herran tarhurit

text: Herran tarhurit () on Margaret Atwoodin vuonna 2009 ilmestynyt dystopiaromaani ympäristötuhon jälkeisestä tulevaisuudesta. Teos ilmestyi suomeksi vuonna 2010 Otavan kirjasto -sarjassa Kristiina Drewsin kääntämänä. Teos on Atwoodin "Oryx ja Crake" -romaanin itsenäinen sisarteos.


title: Herran tarhurit

text: "Helsingin Sanomien" Toni Jerrmanin mukaan "Herran tarhurit" on taitavasti kirjoitettu, monikerroksinen ja pääosin luontevasti etenevä. Teos ei tosin ole tieteiskirjallisuuden kentällä erityisen omaperäinen.


title: Herran tarhurit

text: Teoksen "Tähtivaeltaja"-lehdessä arvostelleen Jussi K. Niemelän mielestä Atwoodin tarina on väsynyt, puuduttava ja mielikuvitukseton. Romaanissa häiritsee myös saarnaaminen ja ”päälle liimattu, henkisesti veltto ekouskonnollisuus”. Toistuva saarnaaminen on Niemelän mukaan rasittavaa. Mielikuvituksellisia kohtia korostetaan kiusallisesti tai ei kehitetä loppuun asti. Kirjan päätös herättää arvostelijan mielestä myötähäpeää.


title: Matthias Reim

text: Matthias Reim (s. 26. marraskuuta 1957 Korbach, Hessen, Saksa) on saksalainen laulaja-lauluntekijä, musiikkituottaja, kitaristi, säveltäjä ja sovittaja.


title: Matthias Reim

text: Albumiluettelo:


title: Aleksandr Petšorski

text: Aleksandr Aronovitš ”Saša” Petšorski (; 22. helmikuuta 1909 – 1990 Rostov-na-Donu) oli venäjänjuutalainen sotavanki. Hän oli yksi Sobibórin tuhoamisleirin vangeista, joka järjesti paon.


title: Tourbillon

text: Tourbillon on kellossa oleva äärimmäisen monimutkainen rakenne. Se kehitettiin alun perin taskukelloja varten tasaamaan maan vetovoiman vaikutusta ajanmittauksen tarkkuuteen.


title: Tourbillon

text: Nykyään usealla huippuvalmistajalla on mallistossaan tourbillon-koneistolla varustettu kello. Niiden hinnat voivat kohota jopa yli 100 000 euroon.


title: Tourbillon

text: Tourbillonin kehitti ranskalainen Abraham-Louis Breguet, vuonna 1801.


title: Tourbillon

text: Sana "tourbillon" on ranskaa ja tarkoittaa suomeksi pyörrettä.


title: Ryppyjä

text: Ryppyjä on Paco Rocan tekemä, vuonna 2007 ilmestynyt sarjakuvaromaani. Teos ilmestyi suomeksi vuonna 2010 WSOY:lta, jolloin Roca myös vieraili Helsingin sarjakuvafestivaaleilla. Teos käsittelee vanhuutta ja muistin pettämistä.


title: Ryppyjä

text: "Tähtivaeltaja"-lehden Toni Jerrmanin mielestä Roca lähestyy aihettaan lämpimästi mutta osin myös tylsästi. Myös Rocan selkeää viivatyöskentelyä vaivaa hengettömyys.


title: CAERUS

text: CAERUS on Etelä-Kalifornian yliopiston ensimmäinen pikosatelliitti, joka laukaistiin vuonna 2010. Se on osa yliopiston ja Northrop Grumman -aseteollisuusyrityksen yhteistä "MAYFLOWER" Next Generation Technology Nanosatellite -ohjelmaa.


title: CAERUS

text: Satelliitti on perus-Cubesat


title: Yleisurheilu kesäolympialaisissa 1952 – miesten keihäänheitto

text: Helsingin olympiakisojen miesten keihäänheittoon osallistui 26 urheilijaa edustaen 16 kansallisuutta. Kilpailu käytiin 23. heinäkuuta.


text:
Karsintaraja oli 64,00.
Karsintayhmä 1
Karsintayhmä 2


title: Alibre Design

text: Alibre Design on yhdysvaltalaisen Alibre LLC:n 3D-suunnitteluohjelmisto mekaniikka- ja tuotesuunnitteluun. Alibre on parametrinen suunnitteluohjelmisto kuten SolidWorks, Autodesk Inventor ja VertexG4.


title: Alibre Design

text: Ohjelmisto on jaoteltu kahteen eri versioon, Professionaliin ja Expertiin. Professional sisältää työkalut 3D-mallinnukseen. Exper tuo muun muassa ohutlevysuunnittelun ja visualisointityökalun (Keyshot). Alibresta on saatavana lisäksi kevyempi versio, joka tunnetaan nimellä Atom 3D.


title: Yleisurheilu kesäolympialaisissa 1952 – naisten keihäänheitto

text: Helsingin olympiakisojen naisten keihäänheittoon osallistui 21 urheilijaa edustaen 13 kansallisuutta. Kilpailu käytiin 24. heinäkuuta.


text: Karsintaraja oli 39,00.


title: Piiri (hallintoalue)

text: Piiri () on Neuvostoliitossa 1929 luotu paikallishallinnon hallintoalue.


title: Piiri (hallintoalue)

text: Neuvostoliiton lakkauttamisen jälkeen nimitys on ollut käytössä joissakin Neuvostoliiton seuraajavaltioissa kuten Venäjällä, Ukrainassa ja Valko-Venäjällä. Esimerkiksi Latviassa piireistä on luovuttu kuntauudistuksen yhteydessä vuonna 2009.


title: Kertokaa se hänelle...

text: Kertokaa se hänelle on vuonna 1961 valmistunut Åke Lindmanin ohjaama elokuva, joka on saanut nimensä Suomen äänilevyhistorian toisen kultalevyn saaneesta Mauno Kuusiston levytyksestä laulusta "Kertokaa se hänelle".


title: Kertokaa se hänelle...

text: Elokuva oli Lindmanin esikoisohjaus ja vuoden katsotuin elokuva. Mauno Kuusisto esitti pääosaa, jonka roolinimi on Mauno Kataja. Naispääosissa olivat viulisti Helena Lehtelä ja Siiri Angerkoski. Mustavalkoisen elokuvan juoni perustuu Kuusiston elämäntarinaan.


title: Kertokaa se hänelle...

text: Aikalaiskriitikot eivät juuri kiinnittäneet Lindmanin esikoisohjaukseen huomiota, ja sekin vähä oli pääosin vähättelyä: "kovin heppoiselta ja paikoitellen naiviltakin vaikuttaa juonen kehittely" (Mauri Nordberg, Etelä-Suomen Sanomat) ja ohjaaja "on jättänyt elokuvansa kokonaan ohjaamatta" (Tapani Maskula, Uusi Päivä).


title: Kertokaa se hänelle...

text: Erään kriitikon arvion mukaan se on "tolkuttoman imelä", ja juonenkäänteet on arvattavissa ennalta. Käsikirjoitus saa moitteita löysäilystä, joka haittaa ohjaajan työtä.


title: Marina Devjatova

text: Marina Devjatova (ven. Мари́на Влади́мировна Девя́това, s. 13. joulukuuta 1983 Moskova, Neuvostoliitto) on venäläinen laulaja. Hän esittää perinteisiä venäläisiä kansanlauluja ja esiintyy myös harmonikkaduetto Bayan Mixin kanssa.


title: HMS Arabis (K73)

text: HMS Arabis (viirinumero K73) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Arabis (K73)

text: Alus tilattiin 19. syyskuuta 1939 Harland and Wolffilta Belfastista Pohjois-Irlannista Ranskan laivastolle. Sen köli laskettiin 30. lokakuuta 1939 ja alus laskettiin vesille 12. helmikuuta 1940. Alus valmistui puolitoista kuukautta myöhemmin 5. huhtikuuta.


title: HMS Arabis (K73)

text: Kuninkaallinen laivasto siirsi aluksen itselleen Ranskan antauduttua kesäkuussa 1940. Alus lainattiin 1942 Yhdysvaltain laivastolle, jossa se palveli partiotykkiveneenä nimettynä "USS Saucyksi". Alus palautettiin 1945 Britannialle ja se nimettiin "HMS Snapdragoniksi".


title: HMS Arabis (K73)

text: Alus määrättiin suojaamaan Pohjois-Atlantin saattueita, kun se otettiin palvelukseen. Se pelasti 19. kesäkuuta 1940 15 eloonjäänyttä miehistönjäsentä norjalaiselta rahtialukselta "Tudorilta", jonka Saksan laivaston sukellusvene "U-48" oli torpedoimalla upottanut Cape Finisterren luoteispuolella (). Se pelasti 21. syyskuuta 23 brittiläisen valaanpyyntialuksen "New Sevillan" eloonjäänyttä, jotka olivat joutuneet mereen sukellusveneen "U-138" upotettua aluksen torpdedolla 52 merimailia Rathlininsaaresta luoteeseen ().


title: HMS Arabis (K73)

text: Alus pelasti 23. tammikuuta 1941 Irlannin länsipuolella brittiläisen kauppalaivan "Lurigethanin" miehistön, joka oli hylännyt aluksensa Saksan ilmavoimien Fw200-koneen pommitettua sitä. Sukellusvene "U-105" upotti kolme päivää myöhemmin vaurioituneen kauppalaivan ennen hinaajan tuloa (). Alus upotti 29. kesäkuuta Islannin eteläpuolella "HMS Malcolmin", "HMS Scimitarin", "HMS Violetin" ja "HMS Speedwellin" kanssa syvyyspommein sukellusveneen "U-651" (). Alus pelasti lisäksi sukellusveneen viimeisen uhrin "Greyburnin" miehistön.


title: HMS Arabis (K73)

text: Kun alus oli huhtikuussa 1942, se päätettiin siirtää yhtenä kymmenestä Flower-luokan aluksesta Yhdysvalloille.


title: HMS Arabis (K73)

text: Suojattuaan saattueen Halifaxiin alus jatkoi matkaansa Bostoniin telakalle, mistä palattuaan alus suojasi saattueita Trinidadin ja Barbadoksen välillä. Syyskuussa se siirrettiin Trinidadin ja Guantanamon tukikohdan väliseen liikenteeseen ja edelleen tammikuussa 1943 Trinidadin ja Brasilian Recifen väliselle reitille. Se avusti toukokuussa 1943 torpedoitua tankkeria hinaamalla vaurioituneen aluksen satamaan.


title: HMS Arabis (K73)

text: "USS Saucyn" palattua huollosta Charlestonista Etelä-Carolinasta se matkasi Bostoniin, jonne se saapui 4. maaliskuuta 1944. Alus aloitti tämän jälkeen Pohjois-Atlantin saattueiden suojaamisen Newfoundlandin, Grönlannin ja Islannin alueella. Alus poistettiin Yhdysvaltain laivaston palveluksesta Chathamissa 20. elokuuta 1945 ja se palautettiin Kuninkaalliselle laivastolle.


title: HMS Arabis (K73)

text: Se palveli Kuninkaallisessa laivastossa nimellä "HMS Snapdragon", kunnes se myytiin 1946. Alus nimettiin seuraavana vuonna "SS Katinaksi" ja edelleen 1950 "SS Tewfikiksi".


title: Hampurin pörssi

text: Hampurin pörssi () on Hampurissa Saksassa sijaitseva pörssitalo, joka perustettiin vuonna 1558. Se on Saksan vanhin pörssi, jossa aluksi käytiin kauppaa kiinteistöillä, arvopapereilla, vakuutuksilla, viljalla, kahvilla ja informaatiolla.


title: Maa on syntinen laulu (elokuva)

text: Maa on syntinen laulu on Rauni Mollbergin ohjaama suomalainen elokuva vuodelta 1973. Se perustuu Timo K. Mukan samannimiseen romaaniin.


title: Maa on syntinen laulu (elokuva)

text: Elokuvassa Mollberg käytti suurimmaksi osaksi amatöörinäyttelijöitä. Pääosassa nuorta Marttaa esittää Maritta Viitamäki. Muissa rooleissa ovat muun muassa Pauli Jauhojärvi Isä-Juhanina, Aimo Saukko Äijänä sekä Niiles-Jouni Aikio Oulana.


title: Maa on syntinen laulu (elokuva)

text: Elokuva sai kolme Jussi-palkintoa (paras miespääosa, paras kuvaus, paras ohjaus) sekä erikoispalkinnon Locarnon kansainvälisillä elokuvafestivaaleilla. Elokuva sai teattereissa 711 909 katsojaa ja oli Suomen toiseksi katsotuin elokuva ajanjaksolla 1972–1982 elokuvan "Yksi lensi yli käenpesän" jälkeen. Vaikka elokuvasta on sanottu jopa, että se on arvostetuimpia kotimaisia elokuvia, sitä on myös arvosteltu pelkästään alkuteoksen raa’an ja naturalistisen puolen sisällyttämisestä ja lyyrisen puolen sivuuttamisesta. Myöhemmin keskustelua on herättänyt muun muassa kohtaus, jossa isäntä joutuu paloittelemaan syntymässä olevan vasikan emälehmän sisään pelastaakseen lehmän hengen. Kuvauksissa leikeltiin oikea vasikka.


title: Perintötila

text: Perintötila eli perintötalo oli aiemmin yksityisen henkilön omistama tila, josta oli suoritettava vero. Perintötila on verotila-nimityksen seuraaja.


title: Perintötila

text: Aikoinaan maatiloilla oli erilaisia verovelvollisuuksia ja tilallisen omistusoikeus ja hallintaoikeus tilaan vaihteli. Niillä oli erilainen maanluonto. Maanluontoja oli kolmea päätyyppiä: vero- eli perintömaata, rälssimaata (rälssitila) ja kruununmaata (kruununtila). Maanluonnot menettivät merkityksensä verovelvollisuuden perusteena Suomessa vuoden 1925 alussa, kun maaverot lakkautettiin. Maanluonnoille jäi kuitenkin entinen tehtävänsä maanjakojen jakoperusteena. Vielä vuoden 1951 jakolaki (604/1951) sisälsi määräyksiä rälssitiloista ja papiston virkataloista. Jakolain kumonnut kiinteistönmuodostamislaki (554/1995) ei enää sisältänyt niihin liittyviä määräyksiä.


title: Aleksanteri Suuren elämäkerta (Plutarkhos)

text: Aleksanteri Suuren elämäkerta on osa antiikin kreikkalaisen filosofi ja elämäkertakirjailija Plutarkhoksen kuuluisista rinnakkaisista elämäkerroista. Elämäkerroissa Plutarkhos vertaa yleensä kuuluisan antiikin kreikkalaisen ja roomalaisen henkilön elämiä rinnakkain. Makedonian kuningas Aleksanteri Suuren rinnalle Plutarkhos asettaa Rooman diktaattori Julius Caesarin. Tämän elämäkerran lisäksi Plutarkhos kirjoitti myös pari lyhyempää teosta Aleksanterista. Plutarkhos kirjoitti teoksensa 100-luvun jaa. alkupuolella.


text: Plutarkhoksen teokset eivät ole historiantutkimusta vaan elämäkertoja, ja Aleksanterin elämäkerta voidaankin nähdä kokoelmana anekdootteja, jotka paljastavat Aleksanterin hyveitä ja paheita. Plutarkhoksen pääteema on, kuinka Aleksanteri toi valloitustensa ansiosta sivilisaation barbaarien keskuuteen. Aleksanteri oli eräänlainen käytännön filosofi, joka paransi ihmiskuntaa epätavallisella, mutta tehokkaalla tavalla.


text: Plutarkhos vertaa Aleksanteria ja Julius Caesaria, koska hän kertoo, ettei halua vain verrata valloittajia vaan myös hallitsijoita. Caesar ei vain valloittanut Galliaa, vaan teki itsestään myös Rooman hallitsijan. Aleksanteri ja Caesar olivat kummatkin kunnianhimoisia, sotilaallisia neroja; kummatkin joutuivat ystäviensä pettämiksi ja kuolivat ennenaikaisesti. Kummatkin miehet sopivat varoitukseksi keisareille, jotka hallitsivat Plutarkhoksen aikana, eritoten Rooman keisari Trajanukselle, joka ihaili suuresti Aleksanteria. Trajanus valloitti ja liitti useita uusia alueita Rooman valtakuntaan. Plutarkhos ei sinänsä tuomitse valloituksia, mutta painottaa, että henkilön todellinen arvo mitataan muilla kriteereillä.


text: Vaikka Plutarkhos sanookin, ettei hän kirjoita historiaa, Aleksanterin elämäkerta on pisin Plutarkhoksen elämäkerroista. Plutarkhos tiesi, että Aleksanterin ja Caesarin elämäkerrat kiinnostivat ihmisiä ja että ne joutuisivat kritiikin kohteeksi. Hän mainitseekin, ettei aio kertoa kaikkea näiden henkilöiden merkittävistä teoista, vaan aikoo valaista henkilöiden personallisuutta jopa heidän lausahduksiensa ja vitsiensä kautta.


text: Plutarkohksen tyyli on kirjoittaa tapahtumista lyhyesti ja sen jälkeen käsitellä niihin liittyviä anekdootteja, jotka valaisevat Aleksanterin luonnetta jollan tavalla. Esimerkiksi Issoksen taistelu käsitellään yhdessä lauseessa, mutta sitä seuraa joukko tarinoita, jotka kuvaavat Aleksanterin asennetta kuninkuuteen ja hänen tarvetta itsehillintään. Plutarkhoksen tapa liukua tapahtumien ja anekdoottien välillä ei ole kovin selvä, ja joskus tapahtumien selostuksen sijaan hän tarjoaa vain joukon tapahtumaan liittyviä tarinoita. Teoksen viidennessä osassa, joka käsittelee vuosia 330–327 eaa., Plutarkhos ei enää käsittele asioita kronologisessa järjestyksessä. Plutarkhos kertoo Aleksanterin alkaneen käyttää persialaisia vaatteita Dareios III:n kuoleman jälkeen. Tämä suututti Aleksanterin makedonialaiset sotilaat. Tämän jälkeen Plutarkhos selostaa useita anekdootteja, jotka kertovat kuinka Aleksanterin ja hänen sotilaittensa välit kiristyivät. Plutarkhos selostaa usean historiallisen tapahtuman, kuten Filotaan oikeudenkäynnin ja kuoleman, Kleitoksen murhan ja Aleksanteriin kohdistuneen salajuonen; Hän ei kuitenkaan aseta näitä tapahtumia kronologiseen järjestykseen.


text: Perinteisesti Aleksanteri Suurta käsittelevät lähteet on jaoteltu "vulgata"-lähteisiin, joille kaikille on yhteistä että ne seuraavat Kleitarkhoksen elämäkertaa, ja niin sanottuihin "hyviin" lähteisiin, jotka seuraavat Ptolemaioksen elämäkertaa. Plutarkhoksen teoksen ei voi sanoa kuuluvan täysin kumpaankaan näistä ryhmistä. Plutarkhos eli noin 400 vuotta Aleksanterin kuoleman jälkeen ja hän käytti useita lähteitä elämäkertaa kirjoittaessaan, mutta Aleksanterin elämän pääpiirteet juontavat juurensa "vulgata"-traditiosta. Esimerkiksi Tarnin mielestä Plutakhoksen elämäkerta kuului omaan kolmanteen ryhmäänsä.


text: Plutarkhoksen elämäkerta eroaa muista nykypäivään säilyneistä lähteistä siten, että se sisältää paljon tarinoita Aleksanterin lapsuudesta. Nämä tarinat ovat luultavasti peräisin Marsyaan teoksesta "Aleksanterin koulutuksesta".


text: Plutarkhos mainitsee myös useaan otteeseen käyttäneensä useaa Aleksanterin itsensä kirjoittamaa kirjettä. Niiden aitoudesta ei ole varmaa tietoa.


title: Historia- ja maantieteiden laitos

text: Itä-Suomen yliopiston Historia- ja maantieteiden laitos on tammikuussa 2010 toimintansa aloittanut, Joensuun kampuksella toimiva monialainen laitos, joka rakentuu viidestä oppiaineesta; Suomen historia ja yleinen historia, maantiede ja yhteiskuntamaantiede, sekä ympäristöpolitiikka ja – oikeus. Laitoksen johtajana toimii professori Jukka Korpela.


title: Historia- ja maantieteiden laitos

text:
Historia- ja maantieteiden laitoksella opiskelee noin 450 perustutkinto-opiskelijaa, sekä noin 100 jatko-opiskelijaa. Vastaavasti laitoksen henkilökuntaan kuuluu 12 professoria, 10 yliopistonlehtoria, sekä vaihteleva määrä tutkijatohtoreita ja nuorempia tutkijoita, sekä tutkimus- ja opetushenkilökuntaa, kuten dosentteja.
Laitoksen tarjoama koulutus jakautuu perus- ja jatkokoulutukseen. Historia-aineissa alempi korkeakoulututkinto on humanististen tieteiden kandidaatin tutkinto, maantieteessä luonnontieteiden kandidaatin tutkinto; kaikissa näistä kolmesta ylempi korkeakoulututkinto on filosofian maisterin tutkinto. Yhteiskuntamaantieteessä suoritetaan yhteiskuntatieteiden kandidaatin ja maisterin tutkinnot. Ympäristöpolitiikassa ja -oikeudessa voidaan suorittaa joko yhteiskuntatieteiden tai hallintotieteiden kandidaatin ja maisterin tutkinnot suuntautumisesta riippuen.


title: Historia- ja maantieteiden laitos

text: Laitoksen tutkimuksen painoalat ovat yhteiskunnallinen ympäristötutkimus, kulttuurilliset ja maantieteelliset rajat ja reuna-alueet, sekä humanistis-yhteiskunnallinen hyvinvoinnin tutkimus. Laitoksella tehdään tutkimustyötä neliportaisen tutkijanuramallin kaikilla tasoilla. Tutkimus konkretisoituu julkaistuissa tutkimuksissa, opinnäytetöiden tieteellisessä tasossa, sekä yksikön henkilökunnan saamassa tutkimusjulkisuudessa.


title: Historia- ja maantieteiden laitos

text:
Laitos koordinoi monitieteistä geoinformatiikan opintokokonaisuutta, jota suositellaan sivuaineeksi opiskelijoille, jotka haluavat oppia hyödyntämään paikka- ja aluetietoa sekä oppia sen tuottamista, analyysiä ja soveltamista.
Laitoksella annetaan arkistoalan opetusta, joka vastaa Asiakirjahallinnon ja arkistotoimen perustutkintoja sekä Ylempää arkistotutkintoa.
Laitoksella toimii kolme kansainvälistä, oppiainerajat ylittävää opintokokonaisuutta. Human Geography Programme on maisteri-vaiheen opiskelijoille, vaihto-opiskelijoille, sekä PhD-opiskelijoille suunnattu maisteriohjelma, joka käsittelee eurooppalaista yhdentymistä, varsinkin Pohjois-Euroopassa. Karelia, Russia and Baltic Area käsittelee Suomen, Neuvostoliiton ja sittemmin Venäjän, sekä Karjalan suhteita historiassa ja nykyhetkessä. Venäjä- ja rajatutkimus käsittelee Venäjää, sen rajoja ja raja-alueita, tarkoituksenaan kehittää opiskelijan kykyä arvioida ja ymmärtää, millainen toimija Venäjä on tänä päivänä sekä millaiset poliittiset, taloudelliset, sosiaaliset, kulttuuriset ja historialliset prosessit ovat vaikuttaneet ja vaikuttavat venäläisen yhteiskunnan kehitykseen.


title: Timo Rope

text: Timo Rope (s. 10. heinäkuuta 1952) on suomalainen tietokirjailija sekä yrittäjä, alanaan markkinoinnin ja liikkeenjohdon konsultointi. Hän on toiminut yrittäjänä vuodesta 1984 ensin yrityksessä Business Consulting Rope Oy ja vuodesta 1988 alkaen perustamassaan yrityksessä Management Consulting Rope Oy. Vuodesta 1993 Timo Rope on vetänyt Rope-Yhtiöitä, joihin kuuluu useita markkinoinnin ja johtamisen kehittämiseen liittyviä yrityksiä. Työssään Rope toimii markkinoinnin kouluttajana ja pitää osaamisalueisiinsa liittyviä esityksiä ja koulutuksia ympäri maata. Rope on kirjoittanut yhteensä 34 kirjaa. Markkinoinnin osa-alueelta tietokirjoja on julkaistu runsaat 20 ja lisäksi on yrittäjyyteen, johtamiseen ja filosofiaan liittyviä kirjoja.


title: Timo Rope

text: Timo Rope opiskeli Tampereen yliopistossa pääaineenaan markkinointi ja valmistui sieltä ekonomiksi 1976. Sen jälkeen hän opiskeli Helsingin kauppakorkeakoulussa kauppatieteiden maisteriksi 1976–1978 pääaineenaan hallinto ja johtaminen.


title: Timo Rope

text:
Rope toimi SOK:ssa vuosina 1976–1982 muun muassa markkinointitutkijana. Sen jälkeen hän siirtyi mainostoimisto Harkonmäki Oy:n osastonjohtajaksi 1982–1983 ja toimi vielä Harkonmäki Consultant Ky:n toimitusjohtajana 1983 ennen siirtymistään yrittäjäksi. Rope toimi Helsingin kauppakorkeakoulussa vs. lehtorina ja vs. yliassistenttina markkinoinnin laitoksella 1984–1995, Rope-Yhtiöiden vetäjänä hän on toiminut vuodesta 1993.
Timo Rope on aviossa ja hänellä on viisi lasta. Hän asuu Sipoossa. Rope on toiminut Sipoon Perussuomalaiset ry:n puheenjohtajana. Hän oli Perussuomalaisten ehdokkaana vuoden 2011 eduskuntavaaleissa ja sai 1 604 ääntä. Hän on ollut Perussuomalaisten sisällä toimineen eduskuntavaaleihin rakennetun Täysmuutos -ryhmän vetäjä. Timo Rope erosi Perussuomalaisista vuoden 2013 lopussa ja kuuluu nyt Yhteinen Sipoomme -ryhmään. Sipoon kunnanvaltuutettuna ja kunnanhallituksessa Rope on toiminut vuoden 2013 alusta.


title: Timo Rope

text: Timo Rope on toiminut Helsingin Ekonomien hallituksessa vuodesta 2012 lähtien ja Suomen Ekonomien (aikaisemmin Suomen Ekonomiliitto) hallituksessa vuodesta 2013.


title: Timo Rope

text: Rope sai vuonna 2000 Helsingin kauppakorkeakoulun Tiedon jano -palkinnon Pirjo Ståhlen kanssa.


title: Microsoft Train Simulator

text: Microsoft Train Simulator (MSTS) on vuonna 2001 Windows-pohjaisille koneille julkaistu junasimulaattoripeli.


title: Microsoft Train Simulator

text: Pelin mukana toimitetaan kuusi rataosuutta, joista kaksi on Yhdysvalloista, kaksi Japanista sekä yksi Itävallasta ja yksi Isosta-Britanniasta, sekä rataosilla tarvittava rautatiekalusto. Pelissä on myös esittely- ja harjoittelurataosat. Pelitapoina ovat ennalta määrättyjen linja-ajo- tai vaihtotyötehtävien suorittaminen sekä vapaa ajo ilman muuta junaliikennettä. Tehtävien vaikeusaste vaihtelee helposta vaikeaan.


title: Microsoft Train Simulator

text: Pelin mukana toimitettava kalusto vastaa kalustoa, jota on käytetty pelin rataosilla niillä ajanjaksoilla joihin peli sijoittuu. Mukana on sähkö-, diesel- ja höyryveturikalustoa sekä niiden kanssa yhteensopivaa vaunukalustoa.


title: Microsoft Train Simulator

text: Peli sisältää myös omien tehtävien ja rataosien luomiseen ja muokkaamiseen tarvittavat työkalut.


title: Töpöliputtaja

text: Töpöliputtaja ("Parotia lawesii") on Papua-Uudessa-Guineassa tavattava paratiisilintuihin kuuluva varpuslintu. Lajin kuvasi tieteelle Edward Pierson Ramsay ja se on saanut tieteellisen nimensä Papuassa toimineen lähetyssaarnaajan William George Lawesin mukaan.


title: Kohtalon ivaa

text: Kohtalon ivaa (, suom. myös "Kohtalon ironia") on neuvostoliittolainen Eldar Rjazanovin ohjaama draamakomediaelokuva vuodelta 1975. Elokuvan näyttäminen televisiossa venäläisenä uutenavuotena on muodostunut perinteeksi. Joulukuussa 2007 elokuvalle julkaistiin jatko-osa Ирония судьбы. Продолжение ("Ironija sudby. Prodolženije").


title: Jack Welch

text: John Francis "Jack" Welch, Jr. (s. 19. marraskuuta 1935 Peabody, Massachusetts) on yhdysvaltalainen yritysjohtaja, joka toimi General Electricin hallituksen puheenjohtajana ja toimitusjohtajana vuosina 1981–2001.


title: Uveodermatologinen oireyhtymä

text: Uveodermatologinen oireyhtymä (myös "uveodermatological syndrome", UDS tai VKH) on koirien autoimmuunisairaus. Se vastaa ihmisen Vogt-Koyanagi-Haradan oireyhtymää, joten puhuttaessa UDS:sta saatetaan käyttää termiä VKH. UDS muistuttaa oireiltaan SA:ta, mutta on vakavampi. UDS on melko harvinainen, eikä Suomessa tunneta olleen kuin muutama tapaus.


title: Uveodermatologinen oireyhtymä

text: UDS:ssä ihotulehdus keskittyy ihon ja limakalvojen rajakohtiin, muiden muassa huulten, silmien ja peräaukon ympäristöön. Alueille kehittyy märkivä ihotulehdus, jonka seurauksena alue kaljuuntuu ja menettää usein pigmenttiä. UDS:ään voi liittyä myös sokeutumista ja kynsien irtoamista. UDS:n ensioireita silmissä ovat usein uveiitti ja pemphigus. Koira yleensä sairastuu melko nuorena, yleisimmin noin 1–2-vuotiaana.


title: Uveodermatologinen oireyhtymä

text: Vaikka sairaus voi esiintyä kaikkialla, yleensä se esiintyy naamassa autoimmuunitulehduksena. Tyypillinen oire on pigmentin katoaminen kirsusta, huulista ja silmäluomista. Pään alueen tulehdus aiheuttaa turvotusta, hilseilyä ja paksua rupimaista karstaa. Sairaalla koiralla silmään voi kertyä kivuliasta painetta, jolloin silmän keskiosa näkyy vaalean sinertävänä.


title: Uveodermatologinen oireyhtymä

text: UDS voi olla tuskallinen koiralle eikä siihen ole parannuskeinoa. Sitä ei myöskään voida todeta ennen oireiden ilmenemistä.


title: Uveodermatologinen oireyhtymä

text: UDS:n oletetaan olevan perinnöllinen sairaus, mutta sen periytymisen mekaniikasta ei ole toistaiseksi selkoa. Toistaiseksi ainoa tapa ehkäistä UDS:ää on valita jalostukseen vain terveitä yksilöitä sellaisista linjoista, joista ei ole syntynyt UDS:ästä kärsiviä yksilöitä.


title: Opel (albumi)

text: Opel on vuonna 1988 julkaistu kokoelmalevy, joka sisältää vuosina 1968–1970 nauhoitettuja ennen julkaisemattomia ja vaihtoehtoisia lauluja entiseltä Pink Floydin kitaristilta ja lauluntekijältä Syd Barrettilta.


title: John Jacob Rhodes III

text: John Jacob Rhodes III (8. syyskuuta 1943 Mesa, Arizona – 20. tammikuuta 2011 Washington D.C.) oli yhdysvaltalainen republikaanipoliitikko.


title: John Jacob Rhodes III

text: Rhodes, kutsumanimeltään Jay, toimi kuuden vuoden ajan, tammikuusta 1987 tammikuuhun 1993, Yhdysvaltain edustajainhuoneen jäsenenä Arizonan osavaltion ensimmäisestä vaalipiiristä. Hän oli ehdolla myös vuoden 1992 edustajainhuoneen vaaleissa, mutta hävisi demokraatti Sam Coppersmithille. Hänen edeltäjänsä oli sittemmin Yhdysvaltain senaatin jäsenenä toiminut John McCain, ja myös Rhodesin isä, John Jacob Rhodes Jr., toimi aiemmin saman vaalipiirin edustajana.


title: John Jacob Rhodes III

text: Rhodes oli varsinaiselta ammatiltaan juristi, jona hän työskenteli viimeksi lakiyritys Hunton & Williamsissa Washington D.C.:ssä. Hän suoritti Juris Doctor -tutkinnon vuonna 1968 Arizonan yliopistossa, Tucsonissa. Rhodes osallistui juristiksi valmistumisensa jälkeen Vietnamin sotaan vuosina 1968–1970 Yhdysvaltain maavoimissa. Hän oli sotilasarvoltaan kapteeni.


title: John Jacob Rhodes III

text: Rhodes oli naimisissa ja hänellä oli neljä lasta, kaikki poikia. Hän kuoli tammikuussa 2011, 67-vuotiaana, Washington D.C:ssä sijaitsevassa veteraanisairaalassa. Hän oli ollut kolme kuukautta aiemmin auto-onnettomuudessa, jossa häneltä murtui kolme selkänikamaa.


title: Punaisten kirjainten arvoitus

text: Punaisten kirjaiden arvoitus () on brittiläisen kirjailijan Sir Arthur Conan Doylen kirjoittama ensimmäinen Sherlock Holmes -romaani, joka ilmestyi ensimmäisen kerran Britanniassa 1887. Suomeksi teos on julkaistu useilla eri nimillä: "Kosto" (1898), "Kostaja" (1899), "Vainottu" (1908) ja "Punaisten kirjainten arvoitus" (1982).


title: Punaisten kirjainten arvoitus

text: Romaani ilmestyi alun perin yhteisniteessä kahden muun romaanin kanssa. 1888 se ilmestyi yksinään, mutta kumpikaan laitos ei ollut menestys - lukijat ja arvostelijat tuskin edes huomasivat sitä. Yhdysvalloissa teos menestyi kuitenkin niin hyvin, että yhdysvaltalainen Lippincott's Magazine tilasi Doylelta jatko-osan 1889 ("Neljän merkki").


title: Punaisten kirjainten arvoitus

text: Kirjassa Scotland Yard löytää autiotalosta miehen ruumiin. Seinältä löydetään verenpunaisilla kirjaimilla kirjoitettu RACHE.


title: Punaisten kirjainten arvoitus

text: "Punaisten kirjainten arvoitus" oli Doylen kolmas romaani. Se oli hänen vastineensa halpojen vihkoromaanien rikostarinoille. Doyle pyrki kirjoittamaan parannellun ja rationaalisen version niistä. Doyle aloitti romaanin kirjoittamisen maaliskuussa 1886 ja käsikirjoitus valmistui huhtikuun loppuun mennessä. Doyle lähetti käsikirjoituksen useille kustantajille, mutta yksikään ei halunnut julkaista sitä. Lopulta Ward, Lock and Company suostui julkaisemaan sen seuraavana vuonna yhteisniteessä kahden muun teoksen kanssa. Doyle suostui siihen, vaikka olikin tyytymätön julkaisutapaan ja saamaansa palkkioon (25 puntaa), joka oli vähemmän kuin mitä hän oli saanut novellista pari vuotta aikaisemmin.


title: Punaisten kirjainten arvoitus

text: "Punaisten kirjainten arvoitus" ilmestyi ensimmäisen kerran "Beeton's Christmas Annual" -lehdessä 1887 yhdessä kahden muun romaanin kanssa. Se ei menestynyt. Nykyään lehti on harvinainen keräilykappale ja sitä pidetään maailman kalleimpana lehtenä. Sothebyn huutokaupassa 2007 hyväkuntoinen kappale myytiin 156 000 dollarilla. 1888 romaani julkaistiin erillisenä kirjana, jonka kuvituksen teki Doylen isä Charles Altamont Doyle. Erillisjulkaisu ei menestynyt sen paremmin kuin ensimmäinenkään: Britanniassa sitä eivät huomanneet lukijat eivätkä arvostelijat.


title: Punaisten kirjainten arvoitus

text: Doyle ehti kirjoittaa kaksi romaania ("Micah Clarke" ja "Cloomberin salaisuus") ennen kuin yhdysvaltalainen Lippincott's Magazine otti yhteyttä 1889 ja tilasi uuden Sherlock Holmes -romaanin. Toisin kuin Britanniassa romaani oli menestynyt Yhdysvalloissa niin hyvin, että kustantaja halusi uuden Holmes-seikkailun. Doyle kirjoitti Neljän merkit, joka ilmestyi helmikuussa 1890. "Neljän merkit" menestyi jo huomattavasti paremmin kuin "Punaisten kirjainten arvoitus".


title: Otto Bengtsson

text: Otto Bengtsson (20. elokuuta 1921 Fjälkestad – 4. heinäkuuta 1998 Knislinge) oli ruotsalainen yleisurheilija, joka kilpaili keihäänheitossa. Hän edusti seuratasolla IFK Knislingeä. Bengtsson osallistui olympialaisiin kerran, vuonna 1952. Tuolloin hän sijoittui yhdenneksitoista tuloksellaan 65,50 metriä. Bengtsson voitti maansa mestaruuden kerran, vuonna 1953.


title: Jan Snopek

text: Jan Snopek (s. 22. kesäkuuta 1976 Praha, Tšekkoslovakia) on tšekkiläinen jääkiekkopuolustaja, joka siirtyi tammikuussa 2013 Serie A:n Milano Rossobluhun. Isokokoinen Snopek on pelityyliltään peruspuolustaja. Hänen vahvuudet ovat fyysisyys ja kahden suunnan pelaaminen. Snopek jää toisinaan vastustajastaan jälkeen ja saa tätä kautta melko helposti jäähyjä. Hän saa vastuuta alivoimalla. Oikealta laukova Snopek on pelannut suurimman osan urastaan Tšekin Extraliigaa ja on liigan kaikkien aikojen jäähypörssissä viides kerttyään 633 runkosarjaottelussa 1147 jäähyminuuttia.


title: Jan Snopek

text: HC Sparta Prahan kasvattama Snopek siirtyi jo 17-vuotiaana pelaamaan OHL-joukkue Oshawa Generalsiin kaudeksi 1993–1994. Ensimmäinen kausi toi siellä 52 runkosarjaottelussa viisi syöttöpistettä, mutta seuraavalla kaudella 1994–1995 Snopek teki Generalsissa läpimurtonsa tekemällä 64 runkosarjaottelussa tehot 14+30=44, joilla hän oli joukkueen tehokkain puolustaja. Edmonton Oilers varasi Snopekin 109. pelaajana . Hän pelasi vielä kaksi seuraavaa kautta Generalsissa, joista jälkimmäinen kausi 1996–1997 päättyi OHL:n mestaruuteen. Snopek valittiin Memorial Cup -turnauksen tähdistökentälliseen.


title: Jan Snopek

text: Kaudeksi 1997–1998 Snopek palasi Eurooppaan ja siirtyi pelaamaan ensimmäiset miesten pelinsä Ruotsin Elitserienin Västerås IK:n. Hän teki siellä 34 runkosarjaottelussa tehot 2+7=9. Snopek pelasi myös kaksi AHL-ottelua Saint John Flamesissa keväällä 1998.


title: Jan Snopek

text: Kaudeksi 1998–1999 Snopek palasi kotimaahansa ja siirtyi pelaamaan Extraliigaa HC Karlovy Varyn joukkueeseen. Hän pelasi joukkueessa kevääseen 2000 asti. Snopek pelasi Extraliigassa seuraavat yksitoista kautta. Vuodet 2000–2002 kului HC Slavia Prahassa ja vuodet 2002–2004 hän pelasi HC Znojemští Orlissa. Snopek keräsi kaudella 2003–2004 Extraliigan yhden kauden jäähyennätyksensä 136 minuutillaan, joilla hän voitti liigan jäähypörssin. Snopek voitti myös 68 minuutillaan kevääseen 2004 pudotuspelien jäähypörssin. Kaudella 2004–2005 hän teki HC Pardubicessa Extraliigan yhden kauden piste-ennätyksensä tehoilla 5+21=26. Snopek oli joukkueen tehokkain puolustaja ja hän sijoittui puolustajien pistepörssissä kuudenneksi HC Znojemští Orlin Radim Bičánekin kanssa. Snopek voitti keväällä 2005 Tšekinmestaruuden.


title: Jan Snopek

text: Snopek pelasi Pardubicessa kevääseen 2009 asti. Hän toimi joukkueen kapteenina vuodet 2007–2009. Snopek siirtyi kaudeksi 2009–2010 vuoden mittaisella HC České Budějovicen riveihin. Toukokuussa 2010 hän teki vuoden mittaisen jatkosopimuksen joukkueen kanssa. Snopek kuitenkin siirtyi kesken kauden 2010–2011 Suomeen ja SM-liigajoukkue Oulun Kärppiin tammikuussa 2011 loppukauden kestävällä sopimuksella. Hänen omien sanojensa mukaan Kärpät kiinnostuivat hänestä jo pari vuotta aiemmin, mutta Snopek siirtyi joukkueeseen vasta kuluneella kaudella, kun hänen HC České Budějovicen kanssa olleessa sopimuksessa oli optio ulkomaille siirtymisestä.


title: Jan Snopek

text: Huhtikuussa 2011 Snopek teki yksivuotisen jatkosopimuksen Kärppien kanssa. Hän osoittautui syyskaudella kuitenkin pettymykseksi ja ajautui välillä myös kokoonpanon ulkopuolelle. Snopek paransi kuitenkin kevätkaudella puolustusvarmuuttaan. Hän ei kauden jälkeen jatkanut Kärpissä vaan teki sopimuksen kazakstanilaisen Beibarys Atıraw’n kanssa. Snopek siirtyi Kazakstanista kesken kauden Norjan pääsarjan Stjerneniin, josta siirtyi vielä saman kauden aikana Serie A:n Milano Rossobluhun.


title: Jan Snopek

text: Snopek edusti Tšekkiä kolmen ottelun verran Euro Hockey Tour -tasolla kaudella 2003–2004.


title: Kokemusesitys

text: Kokemusesitys on katsojan kehollisessa ja tajunnallisessa kokemuksessa syntyvä esitys. Kokemusesitys on kokeellinen esitystaidemuoto, joka haastaa ajatuksen, että esitys on jotain missä joku "esiintyy", ja korostaa sen sijaan "katsojan" aktiivista osaa esitystapahtumassa. Kokemusesitys perustuu katsojan (kehollisen, tajunnallisen ja tilallisen) havaitsemisen muutokseen. Kokemusesityksessä katsojan kokemus ja esitys sulautuvat yhdeksi erottamattomaksi havaintokentäksi. Kokemusesitys ei välttämättä vaadi yhtään varsinaista esiintyjää, mutta silti kokemusesityksissä usein on myös esiintyjiä.


title: Irakin maakunnat

text: Irakin maakunnat (muhafazat, yksikössä muhafazah) ovat Irakin ylimmän tason aluehallintoyksiköitä. Ne jaetaan paikallishallintoa varten piirikuntiin (qadha) ja nämä edelleen nahiya-nimisiin alueisiin.


title: Esso (täsmennyssivu)

text: Esso tai esso voi tarkoittaa:


title: Yleisurheilu kesäolympialaisissa 1952 – naisten 100 m

text: Helsingin olympiakisojen naisten 100 metrin juoksuun osallistui 56 urheilijaa edustaen 27 kansallisuutta. Kilpailupäivät olivat 21.–22. heinäkuuta. Virallisissa tuloksissa käytettiin käsiaikaa.


text: Eriä kaikkiaan 12, joista jokaisesta 2 nopeinta jatkoon.


text:
1.erä
2.erä
3.erä
4.erä
5.erä
6.erä
7.erä
8.erä
9.erä
10.erä
11.erä
12.erä


text:
1.erä
2.erä
3.erä
4.erä


text:
1.erä
2.erä


title: Jorma Ylönen

text: Jorma Johan Ylönen (5. helmikuuta 1931 Hämeenkyrö – 27. toukokuuta 2007 Järvenpää) oli suomalainen viulisti, joka sai Suomen Muusikkojen Liitto ry:n tunnustuspalkinnon vuonna 1984 ja joka sijoittui Gramexin studiomuusikkojen listalle sijalle 10.


title: Carter Conlon

text: Carter C. Conlon (s. 1953) on yhdysvaltalainen kristitty pastori, kirjailija ja muusikko. Conlon toimii vanhempana pastorina Times Square Church -seurakunnassa, New Yorkissa, Yhdysvalloissa.


title: Carter Conlon

text: Conlon tuli pastoriksi New Yorkiin vuonna 1994, silloisen vanhimman pastorin David Wilkersonin kutsumana. Conlon nimitettiin jatkamaan Wilkersonin työtä vuonna 2001. Ennen pastorin työtä Conlon teki uran poliisina, pastorina ja perusti kristillisen koulun Ottawaan, Kanadaan. Pastorina olleessaan Kanadassa hän työskenteli maatilallaan kasvattaen lampaita. Hän on naimisissa Teresa Conlonin kanssa, ja heillä on kolme lasta. Conlon on ollut mukana järjestämässä "Prayer In The Square" -tapahtumaa.


title: Heikki Hämäläinen (muusikko)

text:
Heikki Jarmo Olavi Hämäläinen (s. 11. marraskuuta 1947) on suomalainen viulisti, joka sai Suomen Muusikkojen Liiton tunnustuspalkinnon
ja joka sijoittuu Gramexin studiomuusikkojen listalle sijalle 11 .


title: Jorge Molina

text: Jorge Molina Vidal (s. 22. huhtikuuta 1982 Alcoy, Espanja) on espanjalainen jalkapalloilija. Hän edustaa espanjalaista Getafea ja on pelipaikaltaan hyökkääjä.


title: Jorge Molina

text: Molina edusti lähes koko alku-uransa ajan alemman sarjatason joukkueita Alcoyanoa, Benidormia ja Gandía. Ensimmäistä kertaa Segunda División B:ssä hän pelasi vuonna 2005 Benidormin riveissä.


title: Jorge Molina

text: Kesällä 2009 hän siirtyi Elcheen, joka pelasi Segunda Divisiónissa. 19. kesäkuuta 2010 hän teki joukkueensa kaikki maalit, kun Elche vei voiton Real Sociedadista numeroin 4–1. Hän pelasi joukkueessa kaiken kaikkiaan erinomaisen kauden tehden 38 ottelussa 26 maalia, jolla hän voitti myös sarjan maalikuninkuuden.


title: Jorge Molina

text: 29. kesäkuuta 2010 Molina teki nelivuotisen sopimuksen Real Betisin kanssa ja hänestä maksettiin 1,6 miljoonan euron siirtokorvaus. Siirtosumma voi vielä nousta 500 000 eurolla, mikäli joukkue nousee sarjakauden päätteeksi Primera Divisióniin.


title: Juhani Tiainen

text: Juhani Tiainen on suomalainen viulisti, joka sijoittuu Gramexin studiomuusikkojen listalle sijalle 14.


title: Tapio Salo (basisti)

text: Tapio Salo (22. toukokuuta 1948 Kuru – 17. maaliskuuta 2010 Espoo) oli suomalainen kontrabasisti.


title: Tapio Salo (basisti)

text: Salo oli kokenut studiomuusikko: hän sijoittui sijalle 15 Gramexin vuonna 2007 julkaisemalla listalla Suomen kautta aikain ahkerimmista studiomuusikoista. Studiotyön lisäksi hän soitti muun muassa Tampereen kaupunginorkesterissa, teattereissa, Yleisradion TV2:n viihdeohjelmissa sekä monen artistin, kuten Eino Grönin, Paula Koivuniemen ja Reijo Taipaleen, keikkaorkestereissa. Lempinimen ”Jäpikkä” saanut Salo opiskeli kenraalibassoa, musiikinteoriaa, soinnutusta ja säveltapailua käydessään Tampereen musiikkiopistoa 1960-luvulla.


title: Tapio Salo (basisti)

text: Salo sai täyden taiteilijaeläkkeen vuonna 2006. Hän kuoli maaliskuussa 2010, 61-vuotiaana, pitkäaikaiseen sairauteen.


title: Pyrstöerakkokolibri

text: Pyrstöerakkokolibri ("Phaethornis superciliosus") on eteläamerikkalainen kiitäjälintu. Sen esiintymisalue käsittää mantereen pohjoisosan, pääasiassa Amazonasin alueen, eteläisestä Venezuelasta Guyanaan, Surinameen, Ranskan Guyanaan ja Brasilian pohjoisosiin. Lajista tunnetaan kaksi alalajia. Carl von Linné kuvaili lajin holotyypin Cayennesta vuonna 1766.


title: Ruoste-erakkokolibri

text: Ruoste-erakkokolibri ("Phaethornis griseogularis") on eteläamerikkalainen kiitäjälintu. Sen esiintymisalue käsittää Andien rinteitä Kolumbiassa, eteläisessä Venezuelassa, Ecuadorissa ja läntisessä Perussa, sekä eräät vuoret Pohjois-Brasiliaassa. Lajista tunnetaan kolme alalajia. John Gould kuvaili lajin holotyypin Bogotásta vuonna 1851.


title: Reliant Regal

text: Reliant Regal oli Reliant Motor Companyn valmistama pieni kolmipyöräinen auto. Sitä valmistettiin vuosina 1952-1971.


title: Ruskoerakkokolibri

text: Ruskoerakkokolibri ("Phaethornis pretrei") on eteläamerikkalainen kiitäjälintu. Sen esiintymisalue ulottuu Boliviasta, Pohjois-Argentiinasta ja Paraguaysta Amazonasin etelänpuoleiseen osaan Brasiliaa. René-Primevère Lesson ja Adolphe Delattre kuvailivat lajin holotyypin Brasilian Minas Geraisista vuonna 1839.


title: Liettuan venäläiset

text: Liettuan venäläiset tai liettuanvenäläiset ovat Liettuassa asuvia henkilöitä, jotka katsotaan syntyperältään tai juuriltaan venäläisiksi. Vuonna 2001 Liettuassa asui 219 789 venäläistä käsittäen 6,31 % maan väkiluvusta. Venäläiset ovat Liettuan toiseksi suurin vähemmistö puolalaisten jälkeen.


title: Sepelerakkokolibri

text: Sepelerakkokolibri ("Phaethornis atrimentalis") on eteläamerikkalainen kiitäjälintu. Sen esiintymisalue käsittää Andien itärinteet Kolumbiassa, Ecuadorissa ja Perussa. Lajista tunnetaan kaksi alalajia. George Newbold Lawrence kuvaili lajin holotyypin Ecuadorin Naposta vuonna 1858.


title: Solmioerakkokolibri

text: Solmioerakkokolibri ("Phaethornis hispidus") on eteläamerikkalainen kiitäjälintu. Sen esiintymisalue käsittää Andien itäpuolen alavat maat Venezuelassa, Kolumbiassa, Ecuadorissa, Perussa, Boliviassa ja läntisessä Brasiliassa. John Gould kuvaili lajin holotyypin Boliviasta vuonna 1846.


title: The Corre

text: Corre oli ryhmä showpainipromootio WWE:ssä, joka toimi lähinnä SmackDown brändissä heeleinä. Correen kuuluivat Wade Barrett, Heath Slater, Justin Gabriel ja Ezekiel Jackson.


title: The Corre

text: Raw'ssa, Wade Barrett oli Nexuksen johtaja, mutta 3. tammikuuta, 2011, hänet potkittiin ryhmästä hävittyään Triple Threat steel cage-matsin, jonka voittajasta tulisi ykköshaastaja WWE -mestaruudesta. New Nexuksen jäsen, CM Punk sekaantui ottelussa auttamaan Barrettia, mutta Punk ottikin Nexus-käsivarsinauhan (mikä merkitsee jäsenyyttä) Barrettilta ja potkaisi hänet häkin seinältä mattoon. Punkista tuli New Nexuksen uusi johtaja.


title: The Corre

text: 7. tammikuuta, 2011 Barrett teki SmackDown debyyttinsä hyökkäämällä Big Show'n kimppuun, mikä maksoi Show'lle ykköshaastajuuden World Heavyweight -mestaruudesta. Myöhemmin samana iltana ilmoitettiin, että Barrett kohtaa Big Show'n ensi viikolla. Seuraavalla viikolla SmackDownissa, Wade vertasi itseään Julius Caesariin, sanoen, että hänestä tuli niin mahtava Raw'ssa, että jokainen juonitteli häntä vastaan, mikä oli myös syy miksi hän lähti Nexuksesta ja Raw'sta. Waden ja Show'n matsin aikana, entiset Nexuksen jäsenet, Heath Slater ja Justin Gabriel (jotka kieltäytyivät CM Punkin määräämästä intiaatiosta, missä heidän olisi täytynyt kärsiä päästäkseen uuden Nexuksen jäseniksi) sekaantuivat otteluun hyökäten Big Show'n kimppuun, minkä seurauksena Barrett hävisi diskauksella. Myös juuri paluuta tehnyt, Ezekiel Jackson liittyi ryhmään hyökäten Show'n kimppuun.


title: The Corre

text: 21. tammikuuta SmackDownissa, ryhmän nimeksi ilmoitettiin Corre, mikä viittaa sanaan "core", eli ydin. Myöhemmin samana iltana, Justin Gabriel kohtasi Edgen ei-mestaruus ottelussa. Gabriel voitti ottelun Jacksonin hyökättyä Edgen kimppuun samalla, kun Barrett ja Slater häiritsivät tuomaria. Ryhmä debytoi Raw'ssa 24. tammikuuta, 2011, kun he keskeyttivät New Nexuksen johtajan, CM Punkin promon, ja uhosivat, että he aikovat eliminoida Punkin Royal Rumblessa. Tämän jälkeen, Raw'n anonyymi toimitusjohtaja ilmoitti, että Barrett tulisi myöhemmin illalla kohtaamaan CM Punkin, minkä voittajan ryhmä pääsisi kilpailemaan Royal Rumble voitosta. Heidän välisen matsin spesiaali tuomariksi nimettiin, John Cena. Matsi päättyi Cenan päätöksestä tupla diskaukseen. Molemmat joukkueet pääsivät kuitenkin ottelemaan Royal Rumblessa. Royal Rumblessa, Wade Barrett kesti Corren jäsenistä pisimpään kehässä, yli 20 minuuttia, ja oli neljän parhaan joukossa, mutta hänet eliminoi Randy Orton.


title: The Corre

text: 4. helmikuuta SmackDownissa, Barrett voitti Big Shown Corren avulla ja pääsi ottelemaan Elimination Chamber 2011 -tapahtumassa Elimination Chamber-matsissa, mikä käydään World Heavyweight mestaruudesta. Elimination Chamber -tapahtumassa, Barrett eliminoitui ensimmäisenä Elimination Chamber-ottelussa Big Show'n lyötyä häntä K.O. Punchilla. Seuraavassa matsissa Gabriel ja Slater voittivat Santino Marellalta ja Vladimir Kozlov'lta WWE Tag Team Championshipin. Gabriel ja Slater puolustivat heti seuraavana päivänä mestaruuksia The Miziä ja John Cenaa vastaan. He hävisivät mestaruuden ja matsin Mizin iskettyään Skull-Crushing Finalen. Gabriel ja Slater saivat revanssin heti matsin loputtua Barrettin pyynnöstä. Miz ja Cena tekivät lyhimmän WWE Tag Team mestaruuskauden ikinä, kun Slater ja Gabriel voittivat mestaruuden takaisin, mikä oli heidän kolmas mestaruuskausi yhteensä, mutta toinen Corren aikana. 22. maaliskuuta SmackDownin nauhoituksessa, Barrett voitti Intercontinental mestaruuden Kofi Kingstonilta. WrestleMania XXVII:ssä, Corre hävisi Big Show'n, Kanen, Santino Marellan ja Kofi Kingstonin joukkueelle. 19. huhtikuuta SmackDownin nauhoituksessa Slater ja Gabriel ävisivät Tag Team mestaruuden Big Show'lle ja Kanelle. 6. toukokuuta SmackDown -jaksossa, Corre potkivat Ezekielin ryhmästä ylimielisyyden vuoksi. Over the Limit -tapahtumassa Barrett kohtasi Ezekielin Intercontinental mestaruusottelussa, missä Barrett säilytti mestaruuden, kun Slater ja Gabriel sekaantuivat otteluun. 10. kesäkuuta Corre hajosi.


title: Suomuerakkokolibri

text: Suomuerakkokolibri ("Phaethornis eurynome") on eteläamerikkalainen kiitäjälintu. Sen esiintymisalue käsittää mantereen keskiosan Paraguayn itäosissa, Argentiinan koillisosissa sekä Brasilian kaakkoisosassa Bahiasta Rio Grande do Suliin. Lajista tunnetaan kaksi alalajia. René-Primevère Lesson kuvaili lajin holotyypin Brasiliasta vuonna 1832.


title: Nigel Melker

text: Nigel Melker (s. 25. tammikuuta 1991 Rotterdam) on hollantilainen autourheilija.


title: Nigel Melker

text: Melker aloitti uransa kartingsarjoissa vuonna 2001 ja voitti Alankomaiden Mini Junior Cupin. Vuonna 2005 hän voitti Saksan Junior-sarjan mestaruuden ja oli paras tulokas Euroopan ICA Junior -mestaruussarjassa. Vuonna 2008 Melker siirtyi Formula Renault 2.0 -sarjaan ja sijoittui sarjassa 12:ta. Seuraavana vuonna hän kilpaili Eurocup Formula Renault -sarjassa huonolla menestyksellä.


title: Nigel Melker

text: Vuonna 2010 Melker kilpaili GP3-sarjassa Mücke Motorsportin tallissa ja onnistui ajamaan pisteille vain kauden päätöskilpailussa, jossa saavutti yhden pisteen sijoittumalla lauantain pitkässä kilpailussa kahdeksanneksi. Paalupaikoista hän saavutti neljä pistettä. Melker jatkoi GP3-sarjassa myös kaudella 2011. Hän voitti kauden avauskilpailun Turkissa ja keräsi kauden aikana 38 pistettä sijoittuen sarjan kolmanneksi. Samana vuonna hän ajoi Formula 3 Euroseries-sarjassa sijoituen sarjan neljänneksi.


title: Nigel Melker

text: Vuonna 2012 Melker ajoi GP2-sarjassa Ocean Racing Technology-tallin kuljettajana ja saavutti 25 pistettä sijoittuen sarjan 19:neksi.


title: Nigel Melker

text: GP2 -sarjan ohella vuonna 2012 hän ajoi kaksi kilpailua World Series by Renault-sarjassa sijoittuen heti ensimmäisessä kilpailussaan palkintokorokkeelle. Vuonna 2013 Melker jatkoi täyden kauden WSBR-sarjassa saavuttaen neljä palkintosijaa sijoittuen sarjan kuudenneksi.


title: Nigel Melker

text: Vuonna 2014 Melker kilpaili uudessa Formula Acceleration 1 -sarjassa voittaen sarjan mestaruuden.


title: Kultavatsaviheltäjä

text: Kultavatsaviheltäjä ("Pachycephala pectoralis") on Australiassa ja Papua-Uudessa-Guineassa sekä Indonesiassa tavattava viheltäjiin kuuluva varpuslintu.


title: Kultavatsaviheltäjä

text: Kooltaan kultavatsaviheltäjä on 16–18 cm. Kultavatsaviheltäjäkoiras on selästään ja siivistään väriltään vihreä. Pää on musta ja niskassa kulkee keltainen raita. Koiraan kurkku on valkoinen ja rinnan poikki kulkee leveähkö musta juova. Vatsastaan koiraskultavatsaviheltäjä on kirkkaan keltainen. Naaras on selästään harmahtavan ruskea ja vatsastaan vaalea. Nuoret linnut muistuttavat naarasta, mutta niiden siivissä on myös punaruskeaa väriä. Naaraskultavatsaviheltäjä muistuttaa ulkonäöltään punakurkkuviheltäjä- ("Pachycephala inornata") ja lyijyselkäviheltäjänaaraita ("Pachycephala rufiventris").


title: Kultavatsaviheltäjä

text: Australiassa kultavatsaviheltäjää tavataan alueelta, joka ulottuu Queenslandin osavaltion rannikolta etelään Victorian ja Etelä-Australian osavaltioihin ja rannikkoa pitkin Länsi-Australiaan sekä Tasmaniaan. Lisäksi kultavatsaviheltäjää tavataan Indonesian saaristosta ja Papua-Uudesta-Guineasta. Linnun elinympäristöä ovat sademetsät, malleekasvusto, eukalyptusmetsät ja pensaikot. Toisinaan sitä tavataan puutarhoistakin.


title: Kultavatsaviheltäjä

text: Kultavatsaviheltäjät liikkuvat yleensä pareittain. Linnun äänet ovat melodisia vihellyksiä ja se kuuluu Australian äänekkäimpiin lajeihin. Ravintonaan se käyttää pääasiassa hyönteisiä ja voi syödä myös marjoja. Kultavatsaviheltäjä pyydystää hyönteisiä puiden latvustoista ja pensaikoista ja voi muodostaa sekaparvia yhdessä muiden hyönteisiä syövien lintujen kanssa.


title: Kultavatsaviheltäjä

text: Lajin pesimäkausi kestää syyskuulta tammikuulle. Kultavatsaviheltäjäpariskunta rakentaa oksanhaarukkaan kuppimaisen pesän risuista, puun kuoresta, ruohoista ja hämähäkinseitistä. Pesimäkaudessa on vain yksi pesintä ja naaras munii kahdesta kolmeen munaa. Munien haudonta-aika on hieman yli kaksi viikkoa ja sekä koiras että naaras hautovat munia. Molemmat puolisot osallistuvat myös poikasten ruokintaan hyönteisillä ja marjoilla.


title: Solomon R. Guggenheimin säätiö

text: Solomon R. Guggenheimin säätiö () on yhteisö, jonka perustivat vuonna 1937 Solomon R. Guggenheim ja taiteilija Hilla von Rebay. Sen tehtävänä on kerätä, säilyttää ja tulkita modernia- ja nykytaidetta sekä tutkia eri kulttuurien ideoita voimakkaiden kuratoriaalisten ja kasvatuksellisten ja yhteistyöaloitteiden kautta.


title: Solomon R. Guggenheimin säätiö

text: Yhdysvaltain lain mukaan säätiö on voittoa tuottamaton organisaatio (). Se ei saa tuottaa voittoa, vaan saa rahoitusta julkisista varoista ja lahjoituksina. Myöskään Suomessa säätiön tarkoituksena ei voi olla liiketoiminnan harjoittaminen, välittömän taloudellisen edun hankkiminen perustajalle, tai luottamus- tai toimihenkilöille.


title: Solomon R. Guggenheimin säätiö

text: Suomalainen sijoittaja Carl Gustaf Ehrnrooth valittiin syyskuussa 2008 Solomon R. Guggenheimin säätiön hallitukseen.


title: Solomon R. Guggenheimin säätiö

text: Säätiön ensimmäinen museo oli non-objektiivisen taiteen museo, joka toimi vuokratiloissa Park Avenuella New Yorkissa. Lisäksi sillä on museo New Yorkissa, Venetsiassa ja Bilbaossa, ja Abu Dhabiin on ollut pitkään rakenteilla.


title: Solomon R. Guggenheimin säätiö

text: Useita suunnitelmia on jäänyt toteutumatta ja joitakin hankkeita on lopetettu muutaman vuoden kuluttua.


title: Solomon R. Guggenheimin säätiö

text: Helsingin kaupunki tilasi tammikuussa 2011 yhteistyöselvityksen Guggenheim Helsinki -museon pohjan tutkimiseksi. Hanke kaatui Helsingin kaupunginhallituksen äänestyksessä 2. toukokuuta 2012 äänin 8–7.


title: Solomon R. Guggenheimin säätiö

text: Säätiö julkaisi syyskuussa 2013 uuden ehdotuksen Helsingille.


title: Solomon R. Guggenheimin säätiö

text: Vuosina 1988−2008 Guggenheimin säätiötä johtanutta Thomas Krensiä pidetään säätiön toiminnan kansainvälisen laajentumisen aikaansaajana.


title: Solomon R. Guggenheimin säätiö

text: Guggenheim-museoiden näyttelyprofiili on tasoltaan korkea, ja museoissa esitetään arvostettuja taiteilijoita kaikkialta maailmasta. Viime vuosien taiteilijoista mainittakoon esimerkiksi italialainen Maurizio Cattelan, korealainen Lee Ufan ja venäläinen Wassily Kandinsky.


title: Solomon R. Guggenheimin säätiö

text: Korkeatasoisen taiteellisen laadun lisäksi vuonna 1997 avattu Guggenheim Bilbao on tuonut erinomaisen taloudellisen tuloksen. Bilbao-ilmiöksi kutsuttua ilmiötä taloudellista hyvinvointia tuovasta taidemuseosta on tutkittu perusteellisesti. Vuosina 1995-2010 on aiheesta julkaistu noin 80 erilaista tutkimusta. Monet taloudellisissa vaikeuksissa kamppailevat kaupungit ovat miettineet yhdessä Guggenheimin säätiön kanssa tehtyjen soveltuvuustutkimusten avulla, voisiko taidemuseo piristää niiden alueen taloutta Bilbaon tapaan.


title: Solomon R. Guggenheimin säätiö

text: Ongelmaksi on nähty, että Bilbao-ilmiötä on vaikea toistaa muualla. Myös Guggenheimin säätiön hankkeita on arvosteltu siitä, että tällaiset projektit näyttävät nousevan enemmänkin halusta käyttää taidetta taloudellisena moottorina kuin syvästi koettuna kulttuurisena välttämättömyytenä. Amerikkalainen Lee Rosenbaum kertoo seuranneensa useita Guggenheimin kosintayrityksiä ja sanoo olevansa ällistynyt siitä, että Guggenheimin kosijat eivät ymmärrä, että Bilbao-ilmiö ei ole edennyt muualle. Hänen mielestään ihmiset menevät Baskimaahan enemmän Gehryn kuin Guggenheimin takia.


title: Solomon R. Guggenheimin säätiö

text: Vuodesta 1958 alkaen säätiö myönsi muutaman kerran Guggenheim International Award -palkintoa, aluksi maalaustaiteesta, vuonna 1966 kuvanveistosta. Palkinto oli aikansa suurin taidepalkinto.


title: Leanne Smith

text: Leanne Smith (s. 28. toukokuuta 1987) on yhdysvaltalainen alppihiihtäjä.


title: Leanne Smith

text: Smithin ensimmäinen kilpailu alppihiihdon maailmancupissa oli Lake Louisen syöksylaskussa 1. joulukuuta 2007, jossa hän sijoittui 23:nneksi. Kymmenen parhaan joukkoon hän sijoittui ensimmäisen kerran oltuaan kahdeksas Cortina d'Ampezzon supersuurpujottelussa kaudella 2010–2011. Ensimmäisen palkintosijansa hän saavutti oltuaan toinen Val d'Isèren syöksylaskussa joulukuussa 2012. Samalla kaudella hän oli kolmas Cortina d'Ampezzon syöksylaskussa.


title: Leanne Smith

text: Vancouverin olympialaisissa 2010 Smith sijoittui superalppiyhdistetyssä sijalle 21 ja supersuurpujottelussa sijalle 18. Garmisch-Partenkirchenin MM-kilpailuissa 2011 hän oli supersuurpujottelussa 19:s, Schladmingin MM-kilpailuissa 2013 syöksylaskussa 12:s ja supersuurpujottelussa 16:s. Sotšin olympialaisissa 2014 hän sijoittui supersuurpujottelussa 18:nneksi.


title: Turvallisuusmarginaali (Toksikologia)

text: Turvallisuusmarginaali tarkoittaa tosiasiallisen tilanteen etäisyyttä turvalliseksi arvioidusta. Toksikologiassa turvallisuusmarginaalilla tarkoitetaan esimerkiksi kemikaalin sallitun määrän suhdetta siihen määrään, joka esimerkiksi eläinkokeissa on todettu turvalliseksi. Turvallisuusmarginaali asetetaan usein satakertaiseksi. Jos esimerkiksi päivittäinen annos 100 mg/kg elintarvikkeen lisäainetta todetaan turvalliseksi koe-eläimelle, ihmiselle asetetaan raja-arvoksi 1 mg/kg päivässä.


title: Turvallisuusmarginaali (Toksikologia)

text: Turvallisuusmarginaalin tarkoituksena on suojata esim. kuluttajaa siinäkin tapauksessa, että ihminen sattuisi olemaan herkempi kuin koe-eläin, tai jos aineella olisi yllättäviä vaikutuksia. Usein turvallisuusmarginaali on todellisuudessa paljon hallinnollisesti asetettua suurempi, koska altistus ei ole läheskään teoreettisesti lasketun suuruinen.


title: Turvallisuusmarginaali (Toksikologia)

text: Farmakologiassa turvallisuusmarginaalilla tarkoitetaan usein ns. terapeuttista indeksiä, joka on hoitoannoksen ja myrkyllisen annoksen etäisyys toisistaan. Se on hyvin usein pienempi, kuin monille kemikaaleille käytetty satakertainen turvallisuusmarginaali. Siksi lääkkeiden käytössä edellytetään ammattitaitoa, ja moniin lääkkeisiin tarvitaan lääkärin määräys.


title: Overdisc

text:
Overdisc Oy oli Jarmo Jylhän perustama levy-yhtiö,
joka lopetti toimintansa vuonna 2003. Levyttäneitä artisteja olivat muun muassa Jaska Mäkynen, Jarno Sarjanen, Taisto Wesslin, Hillel Tokazier ja Helena Salo.


title: Altis

text: Sebastian Hämäläinen (s. 2. kesäkuuta 1990, Turku) eli Altis, tunnetaan myös nimellä AKA on turkulainen rap-artisti ja rapin Suomen mestari vuosilta 2008 ja 2010. Altis julkaisi ensimmäisen levyn Sairaala LP:n omakustanteena vuonna 2009 artistinimellä AKA. Hänen ensimmäinen studioalbuminsa "Ottaa päähän" julkaistiin Skill Street Entertainmentin kautta 27. heinäkuuta 2011. Altiksen kolmas albumi Kovakustanne LP julkaistiin 7. kesäkuuta 2012 omakustanteena.


title: Altis

text: Altiksen vahvuuksina voidaan pitää hänen punchlinejaan, metaforiaan ja multiriimejään. Artistin freestylet ja tekstit ovat monesti aggressiivisia ja erittäin väkivaltaisia, mutta usein humoristisella otteella kerrottuja. Täten häntä onkin verrattu Eminemiin. Merkillepantavaa on myös hänen monissa kappaleissaan esiintyvä tarinankerronnallinen ja juonellinen kirjoitustyylinsä.


title: Altis

text: Altis on osallistunut RAP SM -kilpailuun vuosina 2007, 2008 ja 2010. Vuosina 2008 ja 2010 hän voitti.


title: Deutsche Guggenheim

text: Deutsche Guggenheim oli Berliinissä Deutsche Bankin rakennuksen alakerrassa sijaitseva taidemuseo. Se oli Deutsche Bankin ja Solomon R. Guggenheimin säätiön yhteisyritys, joka päättyi vuoden 2012 lopussa.


title: Deutsche Guggenheim

text: Unter den Lindenin varrella sijaitseva museo avattiin vuonna 1997 rakennuksessa, joka on valmistunut vuonna 1920. Näyttelyhallin suunnitteli amerikkalainen arkkitehti Rickhard Gluckman, ja siinä oli näyttelytilaa noin 350 m². Taidemuseossa järjestettiin kolmesta viiteen merkittävää taidenäyttelyä vuosittain.


title: Deutsche Guggenheim

text: Guggenheim-museon ensimmäinen johtaja Hilla Rebay muutti New Yorkiin Preussista.


title: Deutsche Guggenheim

text: Museossa järjestettiin vuosina 1997-2012 noin 60 näyttelyä, ja vierailijoita oli 1,8 miljoonaa.


title: Deutsche Guggenheim

text: Museossa oli esillä muun muassa Jeff Wallin ja Anish Kapoorin teoksia sekä puolalaisen taiteen näyttely noin 30 taiteilijalta. Kesällä 2008 toteutti taiteilija Collin Schorr näyttelyn "Freeway Balconies", jossa oli taiteilijoiden omakuvia ja otos amerikkalaisen nykytaiteen suuntauksista. Kolme vuotta aikaisemmin näyttelyssä ”Vanity of Allegory” oli teoksia Andy Warholilta, Federico Felliniltä, Walt Disneyltä ja Marcel Duchampilta.


title: Deutsche Guggenheim

text: Deutsche Guggenheimissa oli myös esillä osia pankin yli 50 000 teoksen kokoelmasta. Sen 25-vuotisen perustamisen kunniaksi kesällä 2005 esitettiin Zaha Hahidin näyttelyarkkitehtuuria. Kokoelman taiteilijoista esillä on ollut teoksia muun muassa Anish Kapoorilta, Gerhard Richteriltä, Jeff Koonsilta ja William Kentridgeltä.


title: Deutsche Guggenheim

text: Vuoden taiteilijana 2012 oli slovenialainen Roman Ondak, ja museossa oli esillä yhdeksän taiteilijan näyttely ”Found in Translation” keväällä 2012. Myöhemmin vuonna 2012 järjestettiin Gabriel Orozcon ja Cindy Shermanin näyttelyt.Helmikuussa 2012 Deutsche Bank ilmoitti, että nykyisen muotoista yhteistyötä ei enää jatketa Guggenheimin säätiön kanssa vuoden 2012 jälkeen. Pankin tiedotteen mukaan se haluaa laajentaa läsnäoloaan Berliinissä ja kulttuuriin liittyvää toimintaansa. "The New York Timesin" kriitikon Carol Vogelin mukaan kumpikaan osapuoli ei maininnut konkreettista syytä siihen, miksi yhteistyö loppui.


title: Ottaa päähän

text: Ottaa päähän on rap-artisti Altiksen ensimmäinen studioalbumi. Sen julkaisi Skill Street Entertainment 27. heinäkuuta 2011.


title: Freund

text: Freund on "ystävää" tarkoittava saksan kielen sana, joka on myös seuraavien henkilöiden sukunimi:


title: Surinamen maroonit

text: Maroonit ovat Surinamessa asuvia 1700-luvun aikana plantaaseilta maan sisäosiin karanneiden afrikkalaisorjien jälkeläisiä. Nykyisin he muodostavat noin 10 % maan 486 000 asukkaasta. Maroonien ja maan intialaistaustaisen väestön keskinäiset epäluulot ovat johtaneet ajoittain jopa aseellisiin yhteenottoihin.


title: Surinamen maroonit

text: Maroonien lukumäärä oli vuoteen 1728 mennessä kasvanut merkittäväksi. Hollantilaiset tekivät useita retkiä Surinamen sisämaahan maroonien kiinnisaamiseksi, mutta retket osoittautuivat hyödyttömiksi. Vuonna 1730 paikallinen hallinto yritti pelotella afrikkalaisorjia kiduttamalla yhtätoista kiinni saatua maroonia. Tämä johti maroonien tekemiin hyökkäyksiin hollantilaisia vastaan ja näiden pitikin pian solmia rauha maroonien kanssa. Rauha tehtiin vuonna 1749 marooneja johtaneen kapteeni Adoen kanssa. Rauhanteon yhteydessä alueen kuvernööri antoi Adoelle hopeanuppisen sauvan, johon oli kaiverrettu Surinamen vaakuna. Lisäksi Adoelle luvattiin lisää lahjoja, mutta ne eivät päässeet perille, kun rauhasta tietämättömät maroonit hyökkäsivät niitä kuljettaneiden hollantilaisten kimppuun. Syttyi uusi sota, jonka päätteeksi maroonien kanssa solmittiin vuonna 1761 uusi rauha.


title: Surinamen maroonit

text: Vuoden 1761 rauhassa hollantilaiset sitoutuivat luovuttamaan marooneille aseita ja nämä puolestaan suostuivat palauttamaan siitä lähtien karkaavat orjat. Tämäkin rauha rikkoutui ja sotaa käytiin jälleen vuodesta 1772 eteenpäin maroonien kanssa. Orjakauppa kiellettiin vuonna 1818, mutta orjuus vasta vuonna 1863. Kun marooneja ei saatu työskentelemään plantaaseilla, maahan tuotiin suuria määriä intialaisia ja jaavalaisia työntekijöitä. Suriname itsenäistyi vuonna 1975, ja vuonna 1980 maassa tapahtui Dési Boutersen johtama vallankaappaus. Boutersen vastaisen Ronnie Brunswijkin sissijoukot koostuivat pääasiassa marooneista, ja nämä sissijoukot kävivät hallituksen vastaista sotaa Surinamen sisäosien viidakossa ja Ranskan Guayanan vastaisella rajalla. Brunswijkin kanssa tehtiin rauha vuonna 1989, kun Ramsewak Shankar oli noussut presidentiksi. Maroonien aseelinen toiminta jatkui kuitenkin vielä muutaman vuoden ajan.


title: Surinamen maroonit

text: Monet maroonit on virallisesti kastettu kristinuskoon, mutta perinteisiä uskontoja harjoitetaan yhä. Yksi tärkeä uskonto on afrikkalaisperäinen winti. Maroonit puhuvat muun maussa kwintiä ja aukania, jotka ovat molemmat kreolikieliä. Monet maroonit osaavat myös Surinamen yleiskieltä sranang tongoa.


title: Luna-Glob

text: Luna-Glob (Луна-Глоб) tai Luna 25 on Venäjän avaruusjärjestön vuodesta 1997 alkaen suunnittelema miehittämätön avaruusalus , johon liittyy laskeutumisaluksen käyttö. Alun perin Luna-Glob aiottiin laukaista Sojuz-raketilla Kuuta kohden vuonna 2012. Tällä hetkellä laukaisun ajankohdaksi on suunniteltu joko vuotta 2018 tai 2019.


title: Luna-Glob

text: Luna-Glob on yksi neljästä suunnitellusta lennosta Kuuhun. Vuoden 2015 jälkeen Venäjä aikoo rakentaa miehittämättömän pysyvän kuuaseman. Luna-Glob 1:ssä on neljä japanilaista penetraattoria. Kuuta kiertävän ja laskeutuvan aluksen massa on 120 kg.


title: Luna-Glob

text: Luna-Glob 2 laukaistaneen vuonna 2012, ja se kuljettaa kuun pinnalle 50 kg painavan ajokin.


title: Luna-Glob

text: Luna-Grunt on vuonna 2014 laukaistava kuuluotain, jossa matkaa ajokki ja joka hakee näytteitä kuusta.


title: Luna-Glob

text: Kuuasema Lunnyj Poligon on suunnitelmissa vuoteen 2020 mennessä.


title: Annikki Luukela

text: Lea Annikki Luukela (s. 18. marraskuuta 1944) on kuvataiteilija ja ensimmäisiä suomalaisia valotaiteen tekijöitä. Luukela tekee valoveistoksia, valokineettisiä teoksia ja tilateoksia valolla sekä peilisarjoilla. Hän on tehnyt lisäksi hologrammeja ja suunnitellut varjotanssiesityksiin valovisualisointeja.


title: Annikki Luukela

text: Dimensio-ryhmään kuuluva Luukela opiskeli Taideteollisessa oppilaitoksessa vuosina 1964–1968. Hänen teoksiaan oli ensi kertaa esillä Helsingissä 1971.


title: Annikki Luukela

text: Luukelan sisar on tekstilitaiteilija Maija Lavonen.


title: Jumalista ja ihmisistä

text: Jumalista ja ihmisistä on Xavier Beauvois'n ohjaama tosipohjainen uskonnollinen draamaelokuva vuodelta 2010. Ranskalaisfilmi kuvaa pienen trappistimunkkien ryhmän elämää luostarissa Algeriassa vuonna 1996 ja heidän kohtaamaansa terrorin uhkaa, joka huipentui munkkien joukkosurmaan saman vuoden keväällä.


title: Biologinen vaara

text: Biologinen vaara tai biovaara, viittaa biologisiin tekijöihin, jotka aiheuttavat vaaraa eläville organismeille, niistä tärkeimpänä ihmiset. Niihin voi kuulua lääketieteelliset jätteet, kuten käytetyt neulat, mikro-organisminäytteet, virukset tai myrkyt biologisista lähteistä. Niihin kuuluvat myös eläimille haitalliset aineet. Termiä "Biovaara" ja vastaavaa varoitusmerkkiä käytetäänkin juuri ennakkovaroituksena, että ne joilla on mahdollisuus olla ko. aineille alttiina, voivat siihen valmistautua.


title: Biologinen vaara

text: Biologisilla tekijöillä tarkoitetaan


title: Biologinen vaara

text: Unicodessa biovaaran symboli on U+2623 (☣).


title: Dimensio (taiteilijaryhmä)

text: Dimensio on suomalainen vuonna 1972 perustama taiteilijaryhmä. Sen perustajat olivat konstruktivisteja, ja ryhmän tavoitteena oli kokeellinen taide ja taiteidenvälinen ilmaisu.


title: Dimensio (taiteilijaryhmä)

text: Perustajajäseniin kuului muun muassa Antti Maasalo. Osmo Valtonen on ollut ryhmän johtohahmoja. Muita ryhmään kuuluneita taiteilijoita ovat olleet muun muassa Jorma Hautala, Olavi Lanu, Aimo Taleva, Ernst Mether-Borgström ja Raimo Utriainen. Ryhmän piirissä on ollut myös muusikoita, kuten Erkki Kurenniemi, Jarmo Sermilä ja Otto Romanowski, sekä arkkitehteja.


title: Justin Gabriel

text: Paul Lloyd Jr. (3. maaliskuuta 1981) on toisen sukupolven eteläafrikkalainen showpainija. Hänellä on sopimus World Wrestling Entertainmentin kanssa missä hän esiintyy sen SmackDown brändissä nimellä Justin Gabriel. Hän oli kilpailijana WWE NXT ohjelman ensimmäisellä kaudella missä hän sijoittui kolmanneksi ennen Nexusiin liittymistä Rawissa. Hän on entinen FCW Florida Heavyweight Champion.


title: Justin Gabriel

text:
Pituus: 185 cm
Paino: 98 kg


title: Cuttack

text: Cuttack () on kaupunki Odishan osavaltiossa Intiassa. Kaupungissa asui 606 007 ihmistä vuonna 2011 väestönlaskennan mukaan. Kaupunki sijaitsee Mahanadijoen varrella noin 20 kilometriä koilliseen Bhubaneswarin kaupungista.


title: Brahmapur

text: Brahmapur () on kaupunki Odishan osavaltiossa Intiassa. Kaupungissa asui 355 823 ihmistä vuonna 2011 väestönlaskennan mukaan. Kaupunki sijaitsee noin 200 kilometriä lounaaseen osavaltion pääkaupungista Bhubaneswarista.


title: Osler-Weber-Rendu

text: Hereditaarinen hemorraginen teleangiektasia (HHT, myös Osler-Weber-Rendu-tauti tai Oslerin tauti) on perinnöllinen sairaus. Sitä sairastaa arviolta noin 1:5 000 ihmistä, suomalaisten keskuudessa esiintyvyys on arviolta 1:10 000. Taudissa hiussuonten muodostumien on poikkeavaa, mikä pahimmillaan aiheuttaa oikovirtauksia valtimo- ja laskimosuonten välille. Pienet verisuonet ovat epämuodostuneita ja hauraita, mistä seuraa muun muassa nenäverenvuotoja.


title: Osler-Weber-Rendu

text:
Oslerin taudin kuvasivat henkilöt William Osler, Henri Jules Louis Marie Rendu ja Frederick Parkes Weber myöhäisellä 1800-luvulla ja aikaisella 1900-luvulla. Tauti on myös saanut nimensä näiden henkilöiden mukaan.
Monet 1800-luvulla eläneet englantilaiset lääkärit, kuten Henry Gawen Sutton (1836-1891), Benjamin Guy Babington (1794-1866) ja John Wickham Legg (1843-1921), kuvasivat Oslerin taudin yleisimmät piirteet, kuten toistuvat nenänverenvuodot ja sairauden perinnöllisen luonteen. Ranskalainen lääkäri Henri Jules Louis Marie Rendu (1844-1902) havaitsi ihon ja limakalvojen leesiot ja luokitti näin Oslerin taudin verenvuototaudiksi. Kanadassa syntynyt Sir William Osler (1849-1919), joka työskenteli ensin Johns Hopkinsin sairaalassa ja myöhemmin Oxfordin yliopistossa, teki lisäehdotuksia ja vuonna 1901 raportin, jossa hän kuvasi myös verenvuodot ruoansulatuskanavassa. Englantilainen lääkäri Frederick Parkes Weber (1863-1962) raportoi edelleen vuonna 1907 useita tapauksia. Käsitettä "hereditaarinen hemorraginen teleangiektasia" käytti ensimmäisenä yhdysvaltalainen lääkäri Frederic M. Hanes (1883-1946) vuonna 1909 julkaisemassaan artikkelissa.


title: Osler-Weber-Rendu

text:
Kuten edellä on mainittu, sairautta sairastaa keskinmäärin yksi 5 000 henkilöstä maailmassa. Joissakin paikoissa sitä on yleisemmin: Ranskan alueella Haunt Juralla sitä esiintyy jopa yhdellä 2 351 henkilöstä – yli kaksi kertaa enemmän kuin keskinmäärin. Suurin sairastuneisuus löytyy kuitenkin kahdelta eri saarelta: Alankomaiden Antillien Bonairelta ja Curaçaolta Karibian mereltä. Siellä peräti yksi 1 331 ihmisestä sairastaa oslerin tautia, mikä on yli 3,5 kertaa enemmän kuin maailmassa keskinmäärin.
Kuten edellä mainittu, Suomessa sairastajia on yksi 10 000 ihmisestä, mikä on kaksi kertaa vähemmän kuin muualla maailmassa keskinmäärin.


title: Osler-Weber-Rendu

text: Sairaudessa on useampi eri geenimutaatio muoto. Riippuen mutaatiosta, AVM muutoksia esiintyy pääasiassa keuhkoissa, maksassa tai suolistossa. Kuitenkin sairauden oireet vaihtelevat suuresti jopa saman perheen perheenjäsenten kesken. Suurimmalla osalla tautia sairastavilla henkilöillä esiintyy nenäverenvuotoja. Myöhemmin osalla potilaista leesioita alkaa muodostumaan huuliin, kieleen, käsiin, jalkoihin ja muualle limakalvoihin. Nämä vuotavat verta vain äärimmäisen harvoin, eikä niistä muuten ole haittaa, paitsi kosmeettisesti. Plastiikkakirurgi saa häivytettyä leesiot paikallispuudutuksella ja laserilla. Aivojen AVM muutokset ovat usein synnynäisiä, ja kehittyvät yleensä noin 20 ikävuoteen mennessä. Keuhkojen muutokset kehittyvät koko eliniän, ja niitä tulisi siksi säännöllisesti seurata, kuten myös suolistovuotelua ja maksamuutoksia.


title: Osler-Weber-Rendu

text:
Sairaudessa verenvuodot nenässä ja ruoansulatuskanavissa voivat aiheuttaa raudanpuutosanemian ja laskea hemoglobiiniarvot todella alas. Nenäverenvuodot eivät sinänsä ole vaarallisia, mutta valtimo- ja laskimo suonten oikovirtausmuutokset, joita kutsutaan AVM-muutoksiksi, voivat aivoissa, keuhkossa, maksassa ja suolistossa aiheuttaa vakavia komplikaatioita, ja lisäävät kuolleisuutta. Keuhkojen hoitamattomat oikovirtausmuutokset altistavat mm. veritulpille, sepsikelle ja aivoabsesseille. Oikovirtausmuutoksissa valtimo- ja laskimosuonten väliltä puuttuu niille tyypillinen hiussuoniverkosto, jolloinka epäpuhdas laskimoveri pääsee sekoittumaan valtimovereen.
Sairauden kanssa pystyy kyllä elämään, mutta se vaatii elinikäistä seurantaa varastoituneen raudan arvojen, aivojen, keuhkojen, suoliston ja maksan AVM muutosten suhteen.


title: Osler-Weber-Rendu

text: Sairaus on täysin perinnöllinen, eikä se voi näin periytyä muuten esimerkiksi pisaratartunnalla. Se voi periytyä sekä mieheltä että naiselta, ja kummatkin sukupuolet voivat sairastaa Oslerin tautia. Noin 50 % lapsista perii sairauden sitä sairastavalta vanhemaltaan. Sairauden periytyvyyttä ei myöskään voi estää millään keinolla.


title: Osler-Weber-Rendu

text:
Sairaudelle ei ole hoitokeinoja. Sen oireita voidaan kuitenkin hoitaa ja mahdollisesti lievittää. Esimerkiksi nenäverenvuotoihin auttavat ainakin A-tipat, ilmankostutin kuivalla ilmalla sekä keino, jossa pumpulivanulle levitetään esimerkiksi Bepanthen-yleisrasvaa tai muuta vastaavaa rasvaa, minkä jälkeen pumpulivanu työnnetään syvälle sieraimeen ja annetaan vaikuttaa yön yli. Tämä toistetaan joka yö tai joka toinen yö.
Verisuonten poltattamisesta ei ole erityisemmin hyötyä, sillä sairaudelle ominaista on, että häiriintyneitä verisuonia tulee jatkuvasti lisää. Nykytiedon mukaan laaseroimisesta ja erilaisista lääkeaineista, joita voidaan mm. suihkuttaa nenän limakalvoon anestesiassa, on enemmän hyötyä. Yli 3mm:n kokoiset keuhkojen AVM muutokset tulisi aina hoitaa, koska hoitamattomina ne ovat riski potilaan terveydelle.


title: Osler-Weber-Rendu

text: Kansainvälinen Oslerin taudin järjestö HHT Foundation International


title: Osler-Weber-Rendu

text: Terveyskirjasto.fi - Oslerin tauti


title: Osler-Weber-Rendu

text: Lääkärikirja - Oslerin tauti


title: David Lodge (ääninäyttelijä)

text: David Lodge on yhdysvaltalainen ääninäyttelijä, joka on työskennellyt pääosin videopelien parissa, sekä dubannut animesarjoja ja elokuvia englanniksi.


title: David Lodge (ääninäyttelijä)

text: Lodge aloitti ääninäyttelemisen animaatioiden ja videopelien parissa 1990-luvulla, tehden muun muassa vierasrooleja Pilipalipiloteihin, Duckmaniin ja I Am Weaseliin. Videopelejä olivat tuolloin The Dig ja . Sittemmin vuodesta 1999 lähtien Lodge teki useita rooleja Power Rangers -sarjoihin. Hän toimi aluksi Power Rangers Lost Galaxyssa sarjan konnan Trakeenan apurina Villamaxina. Sittemmin seuraavissa sarjoissa Lodge jatkoi roistojen rooleissa, ollen Lokin äänenä Power Rangers Lightspeed Rescuessa. Myöhemmissä sarjoissa Power Rangers Time Forcessa ja Power Rangers Wild Forcessa Lodge teki muutaman jakson verran vierasrooleja.